
CHAPITRE PREMIER. 

DE L’INCONSTANCE DE NOS ACTIONS. 

Ceux qui s’exercitent a contreroller les actions hu- 
maines ne se trouuent en nulle partie si empcschez 
qu’a les rappiesser et mettre a mesme lustre; car elles 
se contredisent quelque fois de si estrange façon qu'il 
semble impossible qu’elles soient parties de mesme 
boutique. Le ieune Marius se trouue tantost filz de 
Mars, tantost filz de Venus. Le Pape Roniface hui- 
tiesme entra, dit on, en sa charge comme vn renard, 
s’y porta comme vn lion, et mourut comme vn chien. 
Et qui croiroit que ce fut céte vraye image de la 
cruauté, Néron, comme on luy présentât a signer, 
suiuant le stile, la sentence d’vn criminel condamne, 
qui eut respondu : « Pleut a Dieu que ie n’eusse ia- 
mais sceu escrire ! » tant le coeur luy serroit de con- 
damner vn homme a mort? Tout est si plein de telz 
exemples, voire chacun s’en peut tant fournir a soy 
mesme, que ie trouue estrange de voir quelque fois 

des gens d’entendement se mettre en peine d'assortir 
ces pièces, veu que l’irrésolution me semble le plus 
commun et apparent vice de nostre nature, tesmoing 
ce fameus verset de Publius le farseur : 

Malutn consilium est quod mutari non potest ; 

c’est vn mauuais conseil, qui ne se peut changer’*. 
Et, de toute l’antieneté, il est malaisé de choisir vne 
douzaine d’hommes qui ayent dressé leur vie a vn cer- 
tain et asseuré train, qui est le principal but de la 
sagesse : car, pour la comprendre tout en vn mot, dict 
vn ancien, et pour embrasser en vne toutes les reigles 
de nostre vie, c'est vouloir et ne vouloir pas tousiours 
mesme chose; ie ne daignerais, dict il, adiouster : 
pourueu que la volonté soit iuste ; car, si elle n’est 
iuste, il est impossible qu’elle soit tousiours vne. De 
vray, i’ay autrefois apris que le vice ce n'est que dcs- 
reglement et faute de mesure, et par conséquent il est 
impossible d’y attacher la constance. C'est vn mot de 
Demosthenes, dit on, que le commencement de toute 
vertu, c’est consultation et deliberation; et la lin et 
perfection, constance *. Si, par discours, nous entre- 
prenions certaine voie,. nous la prendrions la plus 
belle; mais nul n’v a pensé : 

Quod petijt spernit , repetit quod nuper omisit -, 
Æstuat. et vitæ disconuenit ordine toto. 

Nostre façon ordinaire, c'est d'aller qpres les incli- 
nations de nostre apetit, a gauche, a dextre, contre- 
mont, contre-bas, selon que le vent des ocasions nous 
emporte. Nous ne pensons ce que nous voulons qu’a 

• BC supp. : « c'est vn... changer ». 

* BC : « et la lin perfection et constance ». 

l’instant que nous le voulons , et changeons comme cet 
animal qui prend la couleur du lieu ou on le couche. 
Ce que nous auons a cet' heure proposé, nous le chan- 
geons tantost, et tantost encore retournons sur nos 
pas; ce n'est que branle et inconstance : 

Ducimur, vt neruis alienis mobile lignum. 

Nous n’alons pas : on nous emporte, comme les choses 
qui flottent, ores doucement, ores auecques violence, 
selon que l’eau est ireuse ou bonasse* : chaque iour 
nouuelle fantasie, et se meuuent nos humeurs auec- 
ques les mouuemens du temps : 

Taies sunt hominum mentes, quali pater ipsc 

Juppiter auctifero lustrauit lumine terras. 

*A qui auroit prescrit et establi certaines loix et cer- 
taine police en sa teste, nous verrions tout par tout en 
sa vie reluire vn’ equalité de meurs, vn ordre et vne 
relation infalible des vnes choses aux autres*. Le dis- 
cours en seroit bien aisé a faire, comme il se voit du 
ieune Caton : qui en a touché vne marche a tout tou- 
ché; c’est vne harmonie de sons tres-accordans, qui ne 
se peut démentir. A nous, au rebours, autant d’actions, 
autant faut il de iugemens particuliers. Le plus seur, 
a mon opinion, c’est de les rapporter aus circonstances 
voisines, sans entrer en plus longue recherche, et sans 
en conclure autre conséquence. 

Pendant les débauches de nostre pauure estât, on me 
rapporta qu’vnc tille, bien près de la ou i’cstoy, s’estoit 
précipitée du haut d’vne fenestre pour euiter la force 
d’vn belitre de soldat, son hoste; elle ne s’estoit pas tuée 
a la chcute, et, pour redoubler son entreprise, s’estoit 
voulu donner d’vn Cousteau par la gorge, mais on l'en 



ESSAIS DE M. DE MONTAIGNE. 


276 

auoit cmpeschée, toutefois apres s’yetre bien fort bles- 
sée. Elle mesmc eonfessoit que le soldat ne l’auoitencore 
pressée que de requestcs, sollicitations et prescns ; mais 
qu’elle auoit eu peur qu’en fin il en vint a la contrainte; 
et la dessus, les parolles, la contenance et ce sang tes- 
moing de sa vertu, a la vraie façon d’vn’ autre Lucrèce ! 
Or i'ay sceu, a la vérité, qu’auant et depuis ell’ auoit esté 
garse de bonne et amiable composition. Comme dict 
le conte, tout beau et honncste que vous estez, quand 
vous arez failli vostre pointe, n’en concluez pas incon- 
tinent Vne chasteté inuiolable en votre maistresse : ce 
n’est pas a dire que le muletier n'y trouue son heure. 

Antigonus, ayant pris en affection vn de ses soldatz 
pour sa vertu et vaillance, commanda a ses médecins 
de le penser d’vne maladie longue et intérieure qui 
l’auoit tourmenté long temps; et, s’aperceuant, apres 
sa guérison, qu’il alloit beaucoup plus lâchement aux 
affaires, luy demanda qui l’auoit ainsi changé et en- 
coüardi. « Vous mesmes,Sire, luy respondit il; m’ayant 
deschargé des maux pour lesquels ie ne tenois conte 
de ma vie. » Le soldat de Lucullus, ayant estédeualisé 
par les ennemis, fit sur eux pour se reuencher vne 
belle entreprise. Quand il se fut remplumé de sa perte, 
Lucullus, l’aiant pris en bonne opinion, l’emploioit a 
quelque exploit hazardeux , par toutes les plus belles 
remonstrances dequoy il se pouuoit auiser : 

Verbis, quœ timido quoque possent addere mentent. 

<1 Emploiez y, respondit il , quelque misérable soldat 
deualisé; s 

Qitantumuis rusticus : <• Ibit . 

Ibit eo quo vis qui qonam perdidit, » inquit ; 

et refusa resoluemcnt d’y aller*. Celuy que vous vites 

hier si aucntureux, ne trouuez pas estrange de le voir 
aussi poltron le l’endemain. Ou la cholere, ou la né- 
cessité, ou la compagnie, ou le vin, ou le son d'vne 
trompette luy auoit mis le cœur au ventre; ce n’est vn 
cœur ainsi formé par discours : ces circonstances le luy 
ont fermy; ce n’est pas merueille si le voila deuenu 
lâche par autres circonstances contraires*. 

Et encore que ie sois tousiours d’auisde dire du bien 
le bien, et d'intcrpreter plus tost en bonne part les 
choses qui le peuuent estre, si est ce que l’estrangeté 
de nostre condition porte que nous soyons souuent, 
par le vice mesmes , poussés a bien faire , si le bien 
faire ne se iugeoit par la seule intention. Parquoy vn 
faict courageux ne doit pas conclure vn homme vail- 
lant : celuy qui le serait bien a point, il le serait 
tousiours et a toutes ocasions; si c’estoit vne habitude 
de vertu, et non vne saillie, elle rendrait vn homme 
pareillement résolu a tous accidens, tel seul qu’en 
compaignie, tel en camp clos qu’en vne bataille : car, 
quoy qu’on die, il n’y a pas autre vaillance sur le paué, 
et autre en la guerre. Aussi courageusement porterait 
il vne maladie en son lict qu’vne blessure au camp, et 
ne craindrait non plus la mort en sa maison qu’en vn 
assaut. Nous ne verrions pas vn mesme homme donner 
dans la bresche d’vne braue asseurance, et se tour- 
menter apres, comme vne femme, de la perte d’vn pro- 
cès ou d’vn filz*. Nostre faict ce ne sont que pièces 
rapportées, et voulons acquérir vn honneur a faucês 
enseignes. La vertu ne veut estre suiuie que pour elle 
mesme, et, si on emprunte par fois son masque pour au 
tre occasion, elle nous l’arrache aussi tost des poings 1 . 


* Vulg. : u du visage ». 

C’est vne viue et forte teinture, quand l’ame en est 
vne fois abreuée, et qui ne s’en va qu’elle n’emporte la 
pièce. Voila pourquoy, pour iugerd’vn homme, il faut 
suiurc longuement et curieusement sa trace : si la 
constance ne s’y maintient de son seul fondement', si 
la variété des occurences luy faict changer de pas, ie 
dy de voye (car le pas s’en peut ou haster, ou appe- 
santir), laissés le courir : celuy la s’en va a vaut le 
vent, comme dict la deuise de nostre Talebot. 

Ce n’est pas merueille, dict vn ancien, que le hazard 
puisse tant sur nous, puisque nous viuons par hazard. 
A qui n’a dressé en gros sa vie a vne certaine fin, il 
est impossible de disposer les actions particulières. Il 
est impossible de renger les pièces a qui n’a vne forme 
du tout en sa teste. A quoy faire la prouision des cou- 
leurs, a qui ne sçait ce qu’il a à peindre? Nul ne fait 
certain dessain de sa vie, et n’en délibérons qu’a par- 
celles. L’archier doit premièrement sçauoir ou il vise , 
et puis y accommoder la main, l’arc, la corde, la fles- 
che et les mouuemens : nos conseilz fouruoient, par ce 
qu’ilz n’ont pas d’adresse et de but; nul vent ne faict 
pour celuy qui n’a point de port destiné. le ne suis pas 
d’aduis de ce iugemcnt qu’on fit pour Sophocles, de 
l’auoir argumenté suffisant au maniement des choses 
domestiques, contre l’accusation de son fils, pour auoir 
veu l’vne de ses tragœdies*. Nous sommes tous de lo- 
pins et d’vne contexture si monstrueuse et diuerse que 
Chasque piece* faict son ieu. Et se trouuc autant de 
différence de nous a nous mesmes que de nous a au- 
truy*. Puisque l’ambition peut apprendre aux hommes 
et la vaillance, et la tempérance, et la libéralité, voire 
et la iustice; puis que l’auarice peut planter au cou- 
rage d’vn garçon de boutique, nourri a l’ombre et a 

l’oysiueté, l’asseurance de se getter si loing du foyer 
domestique, a la mercy des vagues et de Neptune cour- 
roucé, dans vn fraile bateau , et qu’elle apprend encore 
la discrétion et la prudence; et que Venus mesmes 
fournit de resolution et de hardiesse la ieunesse encore 
sous la discipline et la verge, et gendarme le tendre 
cœur des pucelles au giron de leurs meres* : ce n’est pas 
tour de rassis entendement de nous iuger simplement 
par nos actions de dehors ; il faut sonder iusqu’au de- 
dans, et voir par quelz ressors se donne le branle : mais 
d’autant que c’est vne hazardeuse et haute entreprinse, 
ic voudrais que moins de gens s’en mêlassent. 


CHAPITRE DEVXIESME. 

DE l’yVROGNERIE. 

Le monde n’est que variété et dissemblance. Les 
vices sont tous pareilz, en ce qu'ilz sont tous vices, et 
de céte façon l’entendent, a l’auenture, les Stoiciens ; 
mais encore qu'ilz soient egalement vices, ilz ne sont 
pas egaus vices; et que celui qui a franchi de cent pas 
les limites, 

Quos vitra citraque nequit consistera rectum, 

ne soit de pire condition que celuy qui n’en est qu’a 
dix pas, il n’est pas croyable; et que le sacrilege ne 
soit pire que le larrecin d’vn chou de nostre iardin : 

C\Vc vincet ratio, tantumdem vt peccet idemque 
Qui teneros cailles alieni fregerit horti, 

Et qui nocturnus Diuum sacra legerit. 

Il y a autant en cela de diuersité qu'en nulle autre 
chose*. 

Or l’yurognerie, entre les autres, me semble vice 1 
grossier et brutal : l’esprit a plus de part ailleurs; et il 
y a des vices qui ont ie ne sçay quoy de généreux, s’il 
le faut ainsi dire. Il y en a ou la science se mesle, la 
diligence, la vaillance, la prudence, l’adresse et la fi- 
nesse ; cetuy cy est tout corporel et terrestre. Aussi la 
plus grossière nation de celles qui sont au iourd'huy, 
c’est celle la seule qui le tient en crédit. Les autres 
vices altèrent l’entendement; cetuy-cy le rcnuerse*; et 
en dit on, entre autres choses, que, comme le moust 
bouillant dans vn vaisseau pousse amont tout ce qu’il 
y a dans le fond , que aussi le vin fait desbonder les 
plus intimes secretz a ceux qui en ont pris outre me- 
sure*. Iosephe conte qu’il tira les vers du nez a vn 
certain Ambassadeur que les ennemis luy auoient en- 
uoyé, l’ayant fait boire d’autant. Toutefois Auguste, 
s’estant fié a Lucius Piso, qui conquit la Trace, des 
plus priuez affaires qu’il eut, ne s'en trouua iamais 
mesconté; ny Tyberius, de Cossus, a qui il se des- 
chargeoit de tous ses conseils; quoy que nous les sça- 
chons auoir esté si fort suietz au vin que il en a fallu 
rapporter’ et l’vn et l’autre, du Sénat, yure : 

Externo inflation venas de more Lyceo. 

‘Nous voyons nos Allemans, noyés dans le vin, se 
souuenir encore de leur quartier, du mot et de leur 
rang*. 

Il est certain que l’antiquité n’a pas fort descrié ce 
vice.: les escris mesmes de plusieurs philosophes en 


1 BC : a vn vice ». 

parlent bien mollement ; et, iusques aux Stoyciens, il y 
en a qui conseillent de se dispenser quelque fois a boire 
d’autant, et de s’enyurer pour relâcher lame'; et la 
vraye image de la vertu Stoique, Caton, a esté reproché 
de bien boire ' *. Cyrus, ce Roy tant renommé, allégué 
bien, entre ses autres louanges, pour se proférer a son 
frere Artoxerxes*, qu'il sçauoit beaucoup mieux boire 
que lui. Et, és nations les mieux reiglées et policées, 
cet essay de boire d’autant estoit fort en vsage. I’ay 
ouy dire a Siluius, excellant médecin de Paris, que, 
pour garder que les forces de nostre estomac ne s’a- 
paressent, il est bon, vne fois le mois, les esueillcr 
par cet excez, et les picquer, pour les garder de s’en- 
gourdir *. 

Mon goust et ma complexion est plus ennemie de ce 
vice que mon discours ; car, outre ce que ie captiue 
aysément mes creances soubs i'authorité des opinions 
ancienes, ie le trouue bien vn vice lâche et stupide, 
mais moins malicieux et domageable que les autres, 
qui choquent quasi tous de plus droit fil la société 
publique. Et, si nous ne nous pouuons donner du 
plaisir qu’il ne nous couste quelque chose, comme ilz 
tiennent, ie trouue que ce vice coûte moins a nostre 
conscience que les autres, outre ce qu’il n’est point de 
difficile queste, et aisé a trouuer *, qui est vne consi- 
dération qui n’est pas a mespriser*. 

Les incommoditez de la vieillesse, qui ont besoin de 
quelque appuy et refrechissement, elles pourroient me 
engendrer auecq raison désir de céte faculté : car c’est 
quasi le dernier plaisir naturel que le cours des ans 

1 Vulg. modifie cette phrase. 

s BC : a Artaxerxes ». 

* Vulg. : « ny malaysé a trouuer ». 



282 


ESSAIS DE M. DE MONTAIGNE. 


nous dérobé. La chaleur naturelle, disent les bons 
compaignons, elle se prent premièrement aux pieds : 
cele la touche l'enfance ; de la, elle monte a la moyenne 
région, ou elle se plante long temps, et y produit, selon 
moy, les seulz vrays plaisirs de la vie corporelle* ; sur 
la fin, a la mode d’vne vapeur qui va montant et 
s’exhalant, ell’ arriue au gosier, ou elle fait sa derniere 
pose*. 

Mais c’est vne vieille et plaisante question, si l'ame 
du sage seroit pour se rendre a la force du vin : 

Si munitœ adhibet vim sapientiæ. 

A combien de vanité nous pousse céte bonne opinion 
que nous auons de nous ! La plus reiglée ame du monde 
et la plus parfaicte n’a que trop affaire a se tenir en 
piedz, et a se garder de ne s’emporter par terre de sa 
propre foiblesse. De mille, il n’en est pas vne qui soit 
debout et rassise vn instant de sa vie; et se pourroit 
mettre en doute si, selon sa naturele condition, elle y 
peut iamais estre. Mais d’y ioindre la constance, c'est 
sa derniere perfection ; ie dis quand rien ne la cho- 
queroit, ce que mille accidens peuuent faire. Lucrèce, 
ce grand poète, a beau philosopher et se bander : le 
voila rendu insensé par vn breuuage amoureux. Pen- 
sent ilz qu’vne apoplexie n’estourdisse aussi bien So- 
crates qu'vn portefaix. Les vns ont oblié leur nom 
mesme par la force d’vne maladie, et vne legiere bles- 
sure a renuersé le iugement a d’autres. Tant sage qu’il 
voudra, mais en fin c’est vn homme ; qu'est il plus 
caduque, plus misérable et plus de néant? La sagesse 
ne force pas nos conditions naturelles* : il faut qu’il 
sillc les yeux au coup qui le menasse; il faut qu’il fré- 
misse planté au bordd'vn précipice*. 11 pâlit a la peur; 

il rougit u la honte; il gémit a la colique, sinon d'vne 
voix vaincue du mal, au moins comme estant en vne 
aspre meslée * : 

Humani a se nihil alienum putat. 

Les poetes* n’osent pas descharger seulement des lar- 
mes leurs héros ; 

Sic fatur lachrimans, classique immittit habenas. 

Luy suffise de brider et modérer ses inclinations; car, 
de les emporter, il n’est pas en luy. Cetuy mesme nos- 
tre Plutarque, si parfait et excellent iuge des actions 
humaines, a voir Brutuset Torquatus tuer leurs enfans, 
est entré en doute si la vertu pouuoit donner iusques 
la, et si ces personnages n’auoient pas esté plus tôt 
agitez par quelque autre passion. Toutes actions hors 
les bornes ordinaires sont suiettes a sinistre interpré- 
tation , d'autant que nostre goust n’aduient non plus 
a ce qui est au dessus de lui qu’a ce qui est au dessous*. 

Quand nous oyons nos martyrs crier au Tiran, au 
millieu de la flamme : « C’est assez rosti de ce costé la : 
hache le! mange le! il est cuit; recommance de l’au- 
tre ! » quant nous oyons, en losephe, cet enfant, tout 
deschiré de tenailles mordantes et persé des aleines 
d’Antiochus, le deffier encore, criant d’vne voix ferme 
et asseurée : « Tiran! tu pers temps: me voicy tous- 
iours a mon aise! Ou est céte douleur, ou sont ces 
tourmens dequoy tu me menassois? N’y sçais tu que 
cecy? Ma constance te donne plus de peine que ie n’en 
sens de ta cruauté. O lâche belistre! tu te rens, et ie 
me renforce. Fay moy pleindre, fay moy fléchir, fay 


Vulg. modifie cette fi» de phrase. 

moy rendre, si tu peus ! Donne courage a tes satellites 
et a tes bourreaux ! Les voila défaillis de cœur : ilz 
n’en peuuent plus. Arme les! Acharne les! * certes 
il faut confesser qu’en ces âmes la il y a quelque alte- 
ration et quelque fureur, tant sainte soit elle. Quand 
nous arriuons a ces saillies Stoiques : I'ayme mieux 
estre furieux que voluptueux*, (ia»sirjv pâUtav i ijuOeirjv * ; 
quand Sextius nous dit qu’il ayme mieux estre enferré 
de la douleur que de la volupté; quand Epicurus en- 
treprend de se faire chatouiller a la goûte, et, desdai- 
gnant * le repos et la santé, que, de gayeté de cœur, il 
deffie les maux, et, mesprisant les douleurs moins as- 
pres, dédaignant de les luiter et de lescombatre, qu’il 
en appelle et desire des fortes et poingnantes*, 

Spumantemque dari pecora inter inertia votis 

Optât aprum, aut fuluum descendere monte leonem : 

qui ne iuge que ce sont boutées d’vne ame eslancée 
hors de son giste? Nostre ame ne sçauroit de son siégé 
atteindre si haut; il faut qu'elle le quite et s’esleue, 
et, prenant le frein aus dens, qu’ell’ emporte et rauisse 
son homme si loing qu'apres il s’estonne luy mesme 
de son faict : comme, aux exploitz de la guerre, la cha- 
leur du combat pousse les hommes généreux souuent 
a franchir des pas si hazardeus qu'estant reuenus a eux 
ils en transissent d’estonnement les premiers; comme 
aussi les poctes sont espris souuent d’admiration de . 
leurs propres ouurages, et ne reconnoissent plus la 
trace par ou ilz ont passé vnc si belle carrière. C'est ce 
qu'on appelle aussi en eus ardeur et manie ; et ' Platon 

1 Sous corrigeons cette citation , défigurée dans ABC. 

1 Vulg. : u refusant ». 

3 BC : « et comme ». 

dit que pour néant hurtc a la porte de la pocsie vn 
homme rassis; aussi dict Aristote que null’ ame excel- 
lente n'est exempte de quelque meslangc de folie; et a 
quelque raison d'appellcr fureur tout cslancement, 
tant louable soit il , qui surpasse notre propre iuge- 
ment et discours, d'autant que la sagesse, c'est vn 
maniemant réglé de nostre ame, et qu’elle conduit aucc 
mesure et proportion*. 


CHAPITRE TROISIESME. 

COVSTVME DF. L'iSLE DE CEA. 

Si philosopher c'est douter, comme ilz disent, a plus 
forte raison niaiser et fantastiquer, comme ie fais, doit 
estre doubtcr : car c’est aux apprentifs a enquérir et a 
debatre, et au cathedrant de résoudre. Mon cathedrant, 
c’est l’authorité de la sacrosainte volonté diuine, qui 
nous reigle sans contredit, et qui a son reng au dessus 
de ces humaines et vaines contestations. 

Philippus, estant entré a main armée au Peloponesc, 
quelcun disoit a Damidas que les Lacédémoniens au- 
raient beaucoup a souffrir s’ils ne se remettoient en sa 
grâce : « Et poltron, respondit il, que peuuent souffrir 
ceux qui ne craignent point la mort? » On demandoit 
aussi a Agis comme vn homme pourrait viure vraye- 
ment libre : « Mesprisant, dict il, le mourir. » Ces 
propositions, et mille pareilles qui se rencontrent a ce 
propos, sonnent euidemment quelque chose au delà 
d'attendre patiemment la mort, quand elle nous vient. 
Car il y a en la vie plusieurs choses pires a souffrir 
que la mort mesme : tesmoing cet enfant Lacedemo- 

nien pris par Antigonus et vendu pour serf, lequel, 
pressé par son maistre a s’emploier a quelque seruice 
abiect : « Tu verras, dit il, que ' tu as acheté : ce me 
seroit honte de seruir ayant la liberté si a main » ; et, 
ce disant, se précipita du haut de la maison. Antipater 
menassant asprement les Lacedemoniens pour les ren- 
ger a certaine sienne demande : « Si tu nous menasses 
de pis que la mort, respondirent ilz, nous mourrons 
plus volontiers* ». C’est ce qu'on dit, que le sage vit 
tant qu’il doit, non pas tant qu’il peut, et que le pré- 
sent que nature nous ait faict le plus fauorable, et qui 
nous oste tout moien de nous pleindre de nostre con- 
dition , c'est de nous auoir laissé la clef des champs : 
elle n'a ordonné qu’vne entrée a la vie, et cent mille 
yssues*. Pourquoy te plains tu de ce monde? Il ne te 
tient pas ; si tu vis en peine, ta lâcheté en est cause ; 
a mourir, il ne reste que le vouloir : 

Vbique mors est : optime hoc cauit Deus. 

Eripere vitam nemo non homini potest ; 

At nemo mortem : mille ad hanc aditus patent. 

Et ce n’est pas la recepte a vne seule maladie : la mort 
est la recepte a tous maux. C'est vn port tresasseuré, 
qui n’est jamais a craindre, et souuent a rechercher. 
Tout reuient a vn : que l’homme se donne sa fin, ou 
qu’il la souffre; qu'il coure au deuant de son iour, ou 
qu'il l’attende. D'ou qu’il vienne, c'est tousiours le 
sien ; en quelque lieu que le filet se rompe ,il y est tout : 
c’est le bout de la fusée. La plus volontaire mort, c'est 
la plus belle : la vie dépend de la volonté d'autruy ; la 
mort, de la nostre. En nulle chose nous deuons 1 tant 

1 Vulg. : u qui ». 

* BC : « ne deuons »>. 

nous accommoder a nos humeurs qu’en celle la. La 
réputation ne touche pas vnc telle entreprise : c'est 
follie d’en auoir respect. Le viure, c'est seruir, si la 
liberté de mourir en est a dire. Le commun train de 
la guérison se conduit aus despens de la vie. On nous 
incise, on nous cautérisé, on nous detranche les mem- 
bres, on nous soustrait l’aliment et le sang : vn pas 
plus outre, nous voila guéris tout a fait. Pourquoy n'est 
la veine du gosier autant a nostre commandement que 
la médiane? Aus plus fortes maladies, les plus forts 
remedes. Seruius le grammairien, ayant la goûte, n’y 
trouua meilleur remede que de s’appliquer du poison 
aus iambes, et vescut depuis ayant céte partie du corps 
morte 1 *. Dieu nous donne assez de congé, quand il 
nous met en tel estât que le viure nous est pire que le 
mourir*. 

Mais cecy ne s’en va pas sans contraste : car, outre 
l'authorité, qui, en défendant l’homicide, y enueloppe 
l’homicide de soy mesmes ’, d’autres philosophes tien- 
nent que nous ne pouuons abandonner céte garnison 
du monde sans le commandement exprès de celuy qui 
nous y a mis, et que c’est a Dieu, qui nous a icy en- 
uoyés, non pour nous seulement, ains pour sa gloire 
et seruice d’autruy, de nous donner congé quand il luy 
plaira, non a nous de le prendre*; autrement, comme 
déserteurs de nostre charge, nous sommes punis en 
l’autre monde : 

Proxima deinde tenent rnœsti loca qui sibi letum 
Insonles peperere manu, lucemque perosi 
Proiecere animas. 

1 Vulg. modifie cette phrase. 

* Vulg. supp. : « outre l’authorité,... de soy mesmes ». 

Il y a bien plus de constance a vser la chaîne qui nous 
tient, qu’a la rompre, et plus de fermeté en Regulus 
qu’en Caton. C’est l’indiscrétion et l’impatience qui 
nous haste le pas; nulz accidens ne font tourner le dos 
a la viue vertu : elle cherche les maux et la douleur 
comme son aliment. Les menasses des Tyrans, les gehe- 
nes et les bourreaux l’animent et la viuifient : 

Duris vt ilex tonsa bipennibus 
Nigrœ feraci f fondis in Algido, 

Ter damna, per c ce de s, ab ipso 
Ducit opes animumque ferro ; 

et comme dict l’autre : 

C\V)« est, vt putas, virtus, pater, 

Timere vitam ; sed malis ingentibus 
Obstare, nec se vertere ac rétro dare. 

Tçbus in aduersis facile est contemnere mortem : 
Fortius ille facit qui miser esse potest. 

C’est le rolle de la couardise, non de la vertu, de s'aller 
tapir dans vn creux, soubz vne tumbe massiue, pour 
cuiter les coupz de la fortune. Elle ne rompt son che- 
min et son train pour orage qu’il face : 

Si fractus illabatur orbis. 

Impauidam ferient ruinæ. 

Le plus communément, la fuyte d’autres inconueniens 
nous pousse a cétuy cy. Voire, quelque fois la fuite de 
la mort faict que nous y courons*, comme ceux qui 
de peur du 1 précipice s'y lancent eux mesmes : 

1 DC : o de ». 

cMultos in suntma pericula rnisit 
Venluri timor ipse mali ; fortissimus ille est 
Qui promptus metuenda pati, si cominus instent, 

Et differre potest. 

Sæpe vsque adeo, mortis formidine. vitce 
‘Percipit humanos odium, lucisque videndce, 

Vt sibi consciscant mœrenti pectore lethum. 

Obliti fontem curarum hune esse timorem. 

* Et l'opinion qui desdaigne nostre vie, elle est ridicule 
en nous, car en fin c'est nostre être, c’est nostre tout. 
Les choses qui ont vn estre plus noble et plus riche 
peu uent desdaigner le nostre; mais c'est contre nature 
que nous nous mesprisons et mettons nous mesmes a 
nonchaloir. C'est vne maladie particulière, et qui ne 
se voit en nulle autre créature, de se hair et de se com- 
batre. C'est de pareille vanité que nous desirons être 
autre chose que ce que nous sommes. Le fruit d’vn tel 
désir ne nous touche pas, d’autant qu'il se contredit 
et s'empesche en soi. Celui qui desire d’estre fait d’vn 
homme ange, il ne faict rien pour luy* : car, n’estant 
plus, il n’aura plus dequoy se resiouir et ressentir de 
cet amendement '*. La securité, l’indolence, l’impas- 
sibilité, la priuation des maux de céte vie que nous 
achetons au pris de la mort, ne nous apporte nulle 
commodité. Pour néant cuite la guerre celuy qui ne 
peut iouir de la paix , et pour néant fuit la peine qui 
n'a dequoi sauourer le repos. 

Entre ceux du premier aduis , il y a eu grand doute 
sur ce, quelles occasions sont assez iustes pour faire 
entrer vn homme en ce party de se tuer : ilz appellent 
cela 1-3X070» i? Kyuyii’v. Car, quoy qu'ilz dient qu’il faut 

1 Vulg. modifie cette phrase. 

soutient mourir pour causes legieres , puis que celles 
qui nous tiennent en vie ne sont guierre fortes, si y 
faut il quelque mesure. Il y a des humeurs fantastiques 
et sans discours qui ont poussé, non des hommes par- 
ticuliers seulement, mais des peuples a se deffaire : 
i’en ay allégué par cy deuant des exemples; et nous 
lisons, en outre, des vierges Milesienes que, par vne 
conspiration furieuse, elles se pendoient les vnes apres 
les autres, iusques a ce que le magistrat y pourueut, 
ordonnant que celles qui se trouueroient ainsi pendues 
fussent trainées par le mesme licol toutes nues par la 
ville. Quand Threicion presche Cleomenes de se tuer 
pour le mauuais estât de ses affaires, et, ayant fuy la 
mort plus honorable en la bataille qu’il vcnoit de per- 
dre, d'accepter céte autre qui luy est seconde en hon- 
neur, et ne donner point loisir au victorieux de luy 
faire souffrir ou vne mort ou vne vie honteuse , Cleo- 
menes, d’vn courage Lacedemonien et Stoique, refuse 
ce conseil comme lâche et effœminé : c’est vne recepte, 
dit il, qui ne luy 1 peut iamais manquer, et de laquelle 
il ne se faut seruir tant qu’il y a vn doigt d’esperance 
de reste; que le viure est quelque fois constance et 
vaillance; qu’il veut que sa mort mesme serue a son 
pais, et en veut faire vn acte d'honneur et de vertu. 
Threicion se creut des lors, et se tua. Cleomenes en 
fit aussi autant despuis; mais ce fut apres a uoir essayé 
le dernier point de la fortune. Tous les inconuçniens 
ne valent pas qu'on veuille mourir pour les euiter; et 
puis, y ayant tant de soudains changemens aux choses 
humaines, il est malaisé a iuger a quel point nous 
sommes iustement au bout de nostre esperance*. 

* RC : « me ». 

Toutes choses, disoit vn mot ancien, sont espcrables 
a vn homme pendant qu’il vit. Ouy ! mais, respond Se- 
neca, pourquoy auray-ie plustost en la teste cela, que la 
fortune peut toutes choses pour celuy qui est viuant, 
que cecv, que fortune ne peut rien sur celuy qui sçait 
mourir? O11 voit Iosephe engagé en vn si apparent dan- 
gier et si prochain, tout vn peuple s’estant esleué con- 
tre luy, que par discours il n’y pouuoit auoir nulle 
resource; toute fois estant, comme il dit, conseillé sur 
ce point par vn de ses amis de se deffaire, bien luy 
seruit de s'opiniâtrer encore en l'esperance : car la 
fortune contourna, outre toute raison humaine, cet 
accident de tel biaiz qu’il s’en veid deliuré sans aucun 
inconuenient. Et * Marcus Brutus, au contraire, acheua 
de perdre les reliques de la Romaine liberté, de laquelle 
il estoit protecteur, par la précipitation et témérité 
dequoy il se tua auant le temps et l’occasion*. 

Pline dit qu'il n’y a que trois sortes de maladies 
pour lesquelles euitcr on aye accoustumé 1 de se tuer : 
la plus aspre de toutes, c’est la pierre a la vessie, quand 
l’vrine en est retenue; la seconde, la doleur d'esto- 
mach; la tierce, la doleur de teste **. Pour euiter vne 
pire mort, il y en a qui sont d'aduis de la prendre a 
leur poste*. Les lames Iuifues, apres auoir faict cir- 
concir leurs enfans, s’alloient précipiter quand et eux, 
fuyant la cruauté d’Anthiochus. On m’a conté qu’vn 
prisonnier de qualité, estant en nos conciergeries, ses 
parens, aduertis qu’il serait certainement condamné, 
pour euiter la honte de telle mort, aposterent vn pres- 
tre pour luy dire que le souuerain remede de sa deli- 
urance estoit qu’il se recommandast a tel saint, auec 

* Vulg. : « on aye droit ». 

* Vulg. supp. : » la seconde... teste ». 

tel et tel veu, et qu’il fut huit iours sans prendre aucun 
aliment, quelque défaillance et foiblesse qu’il sentit en 
soy. Il l’en creut, et, par ce moyen, se deflït, sans y 
penser, de sa vie et du dangier. Scribonia, conseillant 
Libo, son nepueu, de se tuer plustost que d’attendre 
la main de la iustice, luy disoit que c'estoit proprement 
faire l'affaire d’autruy que de conseruer sa vie pour la 
remettre entre les mains de ceux qui la viendroient 
chercher trois ou quatre iours apres, et que c’estoit 
seruir ses ennemis de garder son sang pour leur en faire 
curée. 

Il se lit dans la Bible que Nicanor, persécuteur de 
la lov de Dieu, ayant enuoyé ses satellites pour saisir 
le bon vieillard Rasias, surnommé, pour l’honneur de 
sa vertu, le perc aux Iuifz, comme ce bon homme n’y 
veit plus d’ordre, sa porte bruslée, ses ennemis près a 
le saisir, choisissant de mourir genereusement plustot 
que de venir entre les mains des meschans, et de se 
laisser mastiner contre l’honneur de son rang, qu’il se 
frape 1 de son espée; mais le coup, pour la haste, 
n’ayant pas esté bien assené, il courut se précipiter du 
haut d’vn mur au trauers de la troupe, laquelle s’es- 
cartant et luy faisant place, il cheut droitement sur la 
teste; ce neantmoins, se sentant encore quelque reste 
de vie, il ralluma son courage, et s’eleuant en pieds, 
tout ensanglanté et chargé de coups , et fauçant la 
presse, donna iusques a certain rocher coupé et preci- 
piteux, ou, n’en pouuant plus, il print* a deux mains 
ses entrailles, les déchirant et froissant, et les ietta a 
trauers les poursuiuans, appellant* et atestant la ven- 
gence diuine. 


1 HC : « f ra pa ». 

Des violences qui se font a la conscience, la plus a 
cuiter, a mon aduis, c’est celle qui se fait a la chasteté 
des femmes, d'autant qu'il y a quelque plaisir corporel 
naturelcment meslé parmy ; et, a cete cause, le dissen- 
temcnt n’v peut estre asses entier, et semble que la 
force soit meslée a quelque volonté*. Pclagia et 
Sophronia, toutes deux canonisées : celle la se préci- 
pita dans la riuiere auec sa mere et ses seurs, pour 
cuitcr la force de quelques soldats; et cete cy se tua 
aussi , pour cuiter la force de Maxentius, l’Empereur. 

11 nous sera, a l’aduenture, honorable aux siècles 
aduenir, qu'vn bien sçauant auteur de ce temps, et no- 
tamment Parisien, se met en peine de persuader aux 
dames de nostre siecle de prendre plustot tout autre 
party que d’entrer en l’horible conseil d’vn tel deses- 
poir. le suis marry qu’il n'a sceu, pour mesler a ses 
contes, le bon mot que i’apprins a Toulouse, d’vnc 
femme passée par les mains de quelques soldats. « Dieu 
soit loué, disoit elle, qu’au moins vne fois en ma vie ie 
m'en suis soûlée sans péché !» A la vérité, ces cruautez 
ne sont pas dignes de la douceur Françoise. Aussi, 
Dieu mercy, nostre air s’en voit infiniment purgé dé- 
puis ce bon aduertissement. Suflit qu’elles dient nenny, 
en le faisant, suiuant la reigle du bon Marot. 

L’histoire est toute pleine de ceux qui, en mille 
façons, ont changé a la mort vne vie pcneuse*. 

Mais on désire aussi quelque fois la mort pour l’es- 
perance d'vn plus grand bien. le desire, dit sainct 
Paul, estre dissoult, pour estre auec Iesus Christ; 
et : Qui me desprendra de ces liens? Cleombrotus, 
Ambraciota, ayant leu le Phædon de Platon, entra en 
si grand appétit de la vie aduenir que, sans autre occa- 
sion, il s’alla précipiter en la mer*. Iacques du Chastcl, 

Euesque de Soisson, au voyage d'outremer que fit 
S. Loys, voyant le Roy et toute l'armée en train de 
reuenir en France laissant les affaires de la religion 
imparfaites, print resolution de s’en aller plus tôt en 
paradis, et, ayant dit a Dieu a ses amis, donna seul, a 
la veue d’vn chacun, dans l'armée des ennemis, ou il 
fut mis en pièces*. 

11 y a eu des polices qui se sont meslées de reigler 
ce doubte. En nostre Marseille, il segardoit, au temps 
passé, du venin préparé a tout de la ciguë, aux despens 
publics, pour ceux qui voudroient haster leurs iours, 
ayant premièrement approuué aux Six Cens , qui 
estoient leur Sénat, les raisons de leur entreprise; et 
n’estoit loisible, autrement que par congé du magistrat 
et par occasions légitimes, de mettre la main sur soy. 
Céte loy estoit encor’ailleurs. 

Sextus Pompeius, allant en Asie, passa par l’isle de 
Cea de Negrepont. 11 aduint de fortune, pendant qu’il 
y estoit, comme nous l’apprend l’vn de ceux de sa 
compagnie, qu’vne femme de grande authorité, ayant 
rendu compte a ses citoyens pourquov elle estoit résolue 
de finir sa vie, pria Pompeius d’assister a sa mort pour 
la rendre plus honnorable, ce qu'il fit; et, ayant long 
temps essayé pour néant, a force d'eloquence, qui luy 
estoit merueilleusement a main, et de persuasion, de 
la destourner de ce dessein, souffrit en fin qu'elle se 
contentât. Elle auoit passé quatreuingt dix ans en 
très -heureux estât d’esprit et de corps; mais lors, 
couchée sur son lit mieux paré que de coustume, et 
appuiée sur le coude : « Les Dieux, dit-elle, o Sextus 
Pompeius, et plustost ceux que ic laisse que ceux que 
ie vay trouucr, te sçaehent gré dequoy tu n’asdesdaigné 
d'estre et conseiller de ma vie et tesmoing de ma mort. 

De ma part, ayant tousiours essayé le fauorable visage 
de tbrtune.de peur que l'enuie de trop viure ne m’en 
face voir vn contraire, ie m'en vay d'vne heureuse fin 
donner congé aus restes de mon ame, laissant de moy 
deux filles et vne légion de nepueus. » Cela faict, ayant 
presché et enhorté les siens a l’vnion et a la paix, leur 
ayant departy ses biens, et recommandé les Dieux 
domestiques a sa fille aisnée, elle print d’vne main 
asseurée la coupe ou estoit le venin, et, ayant faict ses 
veux a Mercure, et les prières de la conduire en quel- 
que heureux siege en l'autre monde, auala brusquement 
ce mortel brcuuage. Or entretint elle la compagnie du 
progrès de son operation, et comme les parties de son 
corps se sentoient saisies de froid l’vn’apres l’autre, 
iusques a ce qu'ayant dict en fin qu’il arriuoit au cœur 
et aus entrailles, elle appella ses filles pour luy faire le 
dernier office et luy clorre les yeux. 

Pline recite de certaine nation hyperborée qu’en 
icelle, pour la douce température de l’air, les vies ne 
se finissent communément que par la propre volonté 
des habitans; mais qu’estans las et sous de viure, ilz 
ont en coustume, au bout d’vn long aage, apres auoir 
fait bonne chere, se précipiter en la mer du haut d'vn 
certain rochier destiné a ce seruicc *. 


CHAPITRE QVATRIESME. 

A DEMAIN I.ES AFFAIRES. 

le donne auec grande raison, ce me semble, la palme 
a Iacques Amiot sur tous nos escriuains François, non 
seulement pour la naifuetc et pureté du langage, en 

quoy il surpasse tous autres, ny pour la constance d'vn 
si long trauail, ny pour la profondeur de son sçauoir, 
ayant peu déuelopper si heureusement vn autheur si 
espineux et ferré (car, on m'en dira ce qu’on voudra, 
ie n’entens rien au Grec, mais ie voy vn sens si beau 
si bien ioint et entretenu partout en sa traduction que 
ou il a certainement entendu l’imagination vraie de 
l’auteur, ou, ayant par longue conuersation planté 
viuement dans son ame vne generale idée de celle de 
Plutarque, il ne luy a au moins rien presté qui le 
desmente ou qui le desdie), mais sur tout ie luy sçay 
bon gré d'auoir sceu trier et choisir vn liure si digne 
et si a propos pour en faire présent a son pais. Nous 
autres ignorans estions perdus, si ce liure ne nous eut 
releués du bourbier; sa mercy, nous osons a cet’heure 
et parler et escrire; les dames en regentent les maistres 
d’escole : c’est nostre breuiaire. Si ce bon homme vit, 
ie luy resigne Xenophon pour en faire autant. C’est 
vn'occupation plus aisée, et d’autant plus propre a sa 
vieillesse; et puis ie ne sçay comment il me semble, 
quoy qu’il se desmele bien brusquement et nettement 
d’vn mauuais pas, que toutefois son stile est plus ches 
soy, quand il n’est pas pressé et qu’il roulle a son 
aise. 

l’estoys a cet'heure sur ce passage ou Plutarque dict 
de soy mesmes que Rusticus, assistant a vne sienne 
déclamation a Rome, y receut vn paquet de la part de 
l’Empereur, et temporisa de l’ouurir iusques a ce que 
tout fut faict : en quoy (dict il) toute l’assistance loua 
singulièrement la grauité de ce personnage. De vray, 
estant sur le propos de la curiosité, et de céte passion 

1 Vulg. supp. : « si beau ». 

auide et gourmande de nouuelles qui nous faict, auec 
tant d’indiscrétion et d’impatience, abandonner toutes 
choses pour entretenir vn nouueau venu, et perdre 
tout respet et contenance pour crocheter soudain, ou 
que nous soions, les lettres qu’on nous apporte, il a eu 
raison de louër la grauité de Rusticus, et pouuoit encor 
y ioindre la louange de sa ciuilité et courtoisie, de 
n’auoir voulu interrompre le cours de sa déclamation. 
Mais ie fay doute qu’on le peut louer de prudence: 
car, rcceuant a l'improueu lettres, et notamment d’vn 
Empereur, il pouuoit bien aduenir que le différer a les 
lire eut esté d’vn grand preiudice. Le vice contraire a 
la curiosité, c’est la nonchalance*, en laquelle i’ay veu 
plusieurs hommes si extremes que, trois ou quatre 
iours apres, on retrouuoit cncores en leurs pochettes 
les lettres toutes closes qu’on leur auoit enuoyées*. 

Du temps de nos peres, monsieur de Boutieres 
cuida perdre Turin, pour, estant en bonne compagnie 
a souper, auoir remis a lire vn aduertissement qu’on 
luy donnojt des trahisons qui se dressoient contre céte 
ville ou il commandoit; et ce mesme Plutarque m’a 
appris que lulius Cæsar se fut sauué, si, allant au 
Sénat, le iour qu’il y fut tué par les coniurez, il eut 
leu vn mémoire qu’on luy présenta, contenant le faict 
de l’entreprise *. Et faict aussi luy mesmes le conte 
d'Archias, Tyran de Thebes, que, le soir auant l’execu- 
tion de l’entreprise que Pelopidas auoit faicte de le 
tuer pour remettre son pais en liberté, il luy fut escrit 
par vn autre Archias, Athénien, de point en point ce 
qu’on luy preparoit, et que, ce pacquet luy ayant esté 
rendu pendant son souper, il remit a l’ouurir, disant 


1 Vulg. supp. ; u contenant... l’entreprise ». 

ce mot qui depuis passa en prouerhe en Grece : « A 
demain les alfaires. » 

Vn sage homme peut, a mon opinion, pour l’interest 
d’autruy, comme pour ne rompre indécemment compa- 
gnie, ainsi que Rusticus, ou pour ne discontinuer vn 
autre affaire d'importance, remettre a entendre ce 
qu’on luy apporte de nouueau. Mais, pour son interest 
ou plaisir particulier, mesmes s'il est homme aiant 
charge publique, pour ne rompre son disner, voire ny 
son sommeil, il est inexcusable de le faire. Et ancie- 
nement estoit a Rome la place consulaire, qu’ils appel- 
loient, la plus honnorable a table, pour estre plus a 
deliure et plus accessible a ceux qui suruiendroient, 
ou pour porter nouuclles a celui qui seroit 1 * * assis, ou 
pour lui donner quelque aduertissement a l’oreille * : 
tesmoignageque, pour être a table, ilz ne se departoient 
pas de l’entremise d’autres affaires et suruenances. 
Mais, quand tout est dit, il est malaisé és actions 
humaines de donner reiglc si iuste, par discours de 
raison, que la fortune n’y maintienne son droict. 


CHAPITRE CINQVIESME. 

DE LA CONSCIENCE. 

le passois vn iour pais, pendant nos guerres ciuiles, 
avec vn honnestc gentil’homme, et de bonne façon 5 . 
Il estoit du parti contraire au mien; mais ie n’en 
sçauois rien, car il se contrefaisoit tout autre; et le pis 

1 BC : m y seroit ». 

* Vulg. supp. : u ou pour... a l’oreille ». 

5 Vulg. modifie cette phrase. 

de ces guerres, c’est que les cartes sont si mcslécs, 
vostrc ennemy n’estant distingué d’aucc vous de nulle 
marque apparente, ni de langage, ny de port, ny de 
façon, nourry en mesmes loix, mesmes meurs et mesme 
foyer, qu'il est malaisé d’y euiter confusion et désor- 
dre. Cela me faisoit craindre a moy mesmes de Ren- 
contrer nos trouppes en lieu ou ie ne fusse conneu, 
pour n’etre en peine de décliner mon nom, et de pis a 
l’aduenture*. Mais cetuy cy en auoit vne frayeur si 
esperdue, ie 1 le voyois si mort a chasque rencontre 
d’hommes* et passage de villes qui tenoient pour le 
Roy, que ie diuinay * en fin que c’estoient alarmes 
que sa conscience luy donnoit. Il sembloit a ce pauure 
homme qu’au trauers de son masque, et des croix de 
sa cazaque, on iroit lire iusques dans son coeur ses 
sécrétés intentions : tant est merueilleux l’effort de la 
conscience. Elle nous faict trahir, accuser et combatre 
nous mesmes, et, a faute de tesmoing estrangier, elle 
nous produit nous mesmes contre nous, 

Occultum quatiens animo torlorc flagellum. 

Ce conte est en la bouche des enfans : Bcssus, Poeo- 
nien, reproché d'auoir, de gayeté de cœur, abbatu vn 
nid de moineaux, et les auoir tués, disoit auoir eu 
raison, par ce que ces oysillons ne cessoient de l’accu- 
ser faucement du meurtre de son pere. Ce paricidc 
iusques lors auoit esté occulte et inconnu; mais les 
furies vengeresses de la conscience le firent mettre 
hors a celuy mesmes qui en deuoit porter la penitence. 
Hesiode corrige le dire de Platon, que la peine suit de 
bien près le péché, car il dit qu elle naist en mesme 

1 BC : « et ie n. 

* BC : a deuinay ». 

instant et quant et quant le péché. Quiconque attent 
la peine, il la souffre, et quiconque l'a méritée, l’at- 
tant : la meschanceté d'elle mesme fabrique des tour- 
mens contre soy : 

oMalum consilium consultori pessimuin ; 

comme la mouche guespe picque et offence autruy, 
mais plus soi mesme, car elle y perd son eguillon et 
sa force pour iamais : 

Vitasque in vulnere ponunt. 

Les cantarides ont en elles quelque partie qui sert 
contre leur poison de contrepoison, par vne contrariété 
de nature. Aussi, a mesme qu’on prend le plaisir au 
vice, il s’engendre vn desplaisir contraire en la con- 
science qui nous tourmente de plusieurs imaginations 
pénibles, veillans et dormans*. Apollodorus songeoit 
qu’il se voioit escorchcr par les Scythes, et puis bouillir 
dedans vne marmite, et que son cœur murmuroit en 
disant : « le te suis cause de tous ces maux. » Nulle 
cachette ne sert aux meschans, disoit Epicurus, par ce 
qu'ilz ne se peuuent asscurer d'estre cachez, la cons- 
cience les dcscouurant a eux mesmes : 

‘Prima est hœc vltio, quod se 
Judice nemo nocens absoluitur. 

Corne elle nous remplit de crainte, aussi fait elle 
d’asscurance et de confiencc* : 

Conscia mens vt cuiqtie sua est, ita concipit intra 
‘ Pectora pro facto spemque metumque suo. 

Il y en a mille exemples, il suffira d’en alléguer trois 
de mesme personage. Scipion, estant vn iour accusé 

dcuant le peuple Romain d’vnc accusation importante, 
au lieu de s'excuser ou de Hâter ses iuges : « Il vous 
siéra bien, leur dit il, de vouloir entreprendre de 
iuger de la teste de celuy par le moien duquel vous 
aués l’authorité de iuger de tout le monde ». Et vn’au- 
tresfois, pour toute responce aux imputations que luy 
mettoit sus vn Tribun du peuple, au lieu de plaider 
sa cause : « Allons, dit il, mes citoiens, allons rendre 
grâces aus Dieux de la victoire qu’ils me donnarent 
contre les Carthaginois en pareil iour que cetui cy »; 
et, se mettant a marcher deuant vers le temple, voyla 
toute l'assemble, et son accusateur mesmes, a sa suite. 
Et Petilius, aiant esté suscité par Caton pour luy 
demander conte de l'argent manié en la prouince 
d’Antioche, Scipion, estant venu au Sénat pour cet 
effet, produisit le liure des raisons qu'il auoit des- 
soubs sa robbe, et dit que ce liure en contenoit au vray 
la recepte et la mise ; mais, corne on le luy demanda 
pour le mettre au greffe, il le refusa, disant ne se vou- 
loir pas faire cete honte a soy mesme; et, de ses mains, 
en la prcsence du Sénat, le deschira et mit en pièces, 
le ne croy pas qu’vne amc cauterizéc sceut contrefaire 
vne telle asseurance*. 

C’est vne dangeruse inuention que celle des gehe- 
nes, et semble que ce soit plustost vn essay de patience 
que de vérité". Car pourquoy la douleur me fera elle 
plustost confesser ce qui en est, qu’elle ne me forcera 
de dire ce qui n’est pas? Et, au rebours, si celuy qui 
n’a pas fait ce dequoy on l’accuse est assez patient 
pour supporter ces tourmentz, pourquoi ne le sera 1 
celui qui l’a faict, vn si beau guerdon que de la vie 


1 A : *« fera », ce qui est une erreur évidente. 

luy estant proposé. le pense que le fondement de cétc 
inuention vient de la considération de l'effort de la 
conscience : car, au coulpable, il semble quelle aide a la 
torture pour luy faire confesser sa faute, et qu’elle l’af- 
foiblisse; et, de l’autre part, qu’elle fortifie l'innocent 
contre la torture pour dire vray '. C’est vn moyen plein 
d'incertitude et de danger*; mais tant y a que c'est 
le mieux * que l'humaine foiblesse aïe peu inuenter*. 


CHAPITRE SIXIESME. 

DE l’eXERCITATION. 

Il est mal aysé que le discours et l'instrution, encore 
que nostre creance s'y applique volontiers, soint assez 
puissantes pour nous acheminer iusques a l’action, si, 
outre cela, nous n'exerçons et formons nostre ame par 
expérience au train auquel nous la voulons renger. 
Autrement, quand elle sera au propre des effetz, elle s’y 
trouuera sans doute cmpeschée, quelques bonnes opi- 
nions qu’elle ayt Voyla pourquoy, parmy les philo- 
sophes, ceus qui ont voulu ateindre a quelque plus 
grande excellence ne se sont pas contentés d’atendre a 
couuert et en repos les rigueurs de la fortune, de peur 
qu'elle ne les surprint inexperimentez et nouueaus au 
combat; ains ilz luy sont alez au deuant, et se sont 
iettez a escient a la preuue des difficultcz : les vns en 
ont abandonné les richesses pour s’exercer a vne pau- 
ureté volontaire; les autres ont recerché le labeur, et 

’ 1 ulg . ponctue : » lorturo. Pour dire vray, c’est ». 

* Vulg. : « c’est, dit on, le moins mal ». 

3 Vulg. supp. : u quelques... qu'elle ayt ». 


Digitized by Google 


LIVRE SECOND. 


3o3 


vne austérité de vie pénible pour se durcir au mal et 
au trauail; d'autres se sont priuez des parties du corps 
les plus cheres, comme de la veüe et des membres pro- 
pres a la génération, de peur que leur seruice trop 
plaisant et trop mol ne relaschat et n’atendrit la fer- 
meté de leur ame. 

Mais, a mourir, qui est la plus grande besoigne que 
nous aïons a faire, l'exercitation ne nous y peut de 
rien ayder. On se peut, par vsage et par expérience, 
fortifier contre les douleurs, la honte, l'indigence, et 
tels autres accidents; mais, quand a la mort, nous ne la 
pouuons essayer qu’vne fois : nous y sommes tous 
aprentifs quand nous y venons. 

11 s'est trouué anciennement des homes si cxcellens 
mesnagers du temps, qui ont essayé en la mort mesme 
de la gouster et sauourer, et ont tendu et bandé leur 
esprit pour voir que c'estoit de ce passage; mais ils ne 
sont pas reuenus nous en dire des nouuelles : 

(T'Çemo expergitus extat 
Frigida quart semcl est vitdi pansa sequuta. 

Canius Iulius, noble home Romain, de vertu et fer- 
meté singulière, avant esté condamné a la mort par ce 
monstre de Caligula, outre plusieurs merueilleuses 
preuues qu’il donna de sa resolution, comme il estoit 
sur le point de soufrir la main du bourcau, vn philo- 
sophe, son amy, luy demanda : « Et bien, Canius, en 
quelle démarché est a cete heure vostre ame? Que fait 
elle? En quels pensemens estes vous? » « le pensois, 
luy respondit il, a me tenir prest et bandé de toute ma 
force, pour voir si, en cet instant delà mor, si court et 
si brief, ie pourray apperceuoir quelque deslogement 
de l'ame, et si elle ara quelque ressentimant de son 

yssuc; pour, si i’en aprens quelque chose, en reuenir 
donner apres, si ie puis, aduertissemens a mes amis. » 
Celuy cy philosophe non seulement iusqu’a la mort, 
mais en la mort mesme. Quelle asscurance estoit ce et 
quelle fierté de courage, de vouloir que sa mort luy 
seruit de leçon, et auoir loysir de penser ailleurs en vn 
si grand affere ! * 

Il me semble, toutesfois, qu'il y a quelque façon de 
nous apriuoiser a elle, et de l’essayer aucunement. 
Nous en pouuons auoir expérience, sinon entière et 
parfccte, aumoins telle qu’elle ne soit pas inutile, et 
qui nous rende plus fortifiés et asseurés. Si nous ne la 
pouuons ioindre, nous la pouuons aprocher, nous la 
pouuons reconoitre; et, si nous ne donnons iusques a 
son fort, aumoins verrons nous et en pratiquerons 
les auenues. Ce n’est pas sans raison qu’on nous fait 
regarder a nostre sommeil mesme, pour la ressemblance 
qu'il a de la mort*. Mais ceus qui sont tombez par 
quelque violent accident en défaillance de cœur, et qui 
y ont perdu tous sentimens, ceus la, a mon aduis, ont 
esté bien près de voir son vray et naturel visage : car, 
quant a l’instant et au point du passage, il n’est pas a 
craindre qu’il porte auec soy nul trauail ou desplaisir, 
dautant que nous ne pouuons auoir ny goust ni senti- 
ment sans loisir. Nos actions et operations ont besoin 
de temps, qui est si court et si précipité en la mort, 
qu’il faut nécessairement qu'elle soit insensible *. Ce 
sont les aproches que nous auons a craindre, et celles 
la peuuent tomber en expérience. 

Plusieurs choses nous semblent plus grandes par 
imagination que par effect. I'ay passé la plus grande * 

' Vulg. modifie le commencement de cette phrase. 

5 Vulg. : « vne bonne ». 

partie de mon aage en vne parfaicte et entière santé : 
ie dy non seulement entière, mais encore allegre et 
bouillante. Cet estât plein de verdeur et de feste me 
faisoit trouuer si horrible la considération des mala- 
dies, que, quand ie suis yenu depuis a les essayer, i’ay 
trouué leurs pointures molles et lâches au pris de ma 
crainte*. Cela seul d’estre tousiours enferme dans vne 
chambre me sembloit insupportable. le fus incontinent 
dressé a y estre vne semaine, et vn mois, plein d’emo- 
tion, d'alteration et de faiblesse, etay trouué que, lors 
de ma santé, ie plaignois les malades beaucoup plus 
que ie ne me trouué a plaindre moy mesme quand i’en 
suis, et que la force de mon apprehention encherissoit 
près de moitié l’essence et vérité de la chose. I’espere 
qu’il m’en aduiendra de mesme de la mort, et qu'elle 
ne vaut pas la peine que ie prens a tant d’apretz que 
ie dresse, et tant de secours que i’appelle et assemble 
pour en soustenir l’effort. Mais, a toutes auantures, 
nous ne pouuons nous donner trop d’aduantage. 

Pendant noz troisiesmes troubles, ou deusiesmes (il 
ne me souuient pas bien de cela), m'estant alé vn iour 
promener a vne liellc de chez moi, qui suis assis dans 
le moiau de tout le trouble des guerres ciuilcs de 
France, estimant estre en toute seurté, et si voisin 
de ma retraicte que ie n’auoy nul besoin de meilleur 
équipage, i’auoy pris vn cheual bien aisé, mais non 
guiere ferme. A mon retour, vne occasion soudaine 
s’estant présentée de m'aider de ce cheual a vn seruice 
qui n’estoit pas bien de son vsage, vn de mes gens, 
grand et fort, monté sur vn puissant roussin, qui auoit 
vne bouche désespérée, frais au demeurant et vigou- 
reus, pour faire le hardv et deuancer ses compagnons, 
vint a le pousser a toute bride droit dans ma route, et 

fondre, comme vn colosse, sur le petit homme et petit 
cheual, et le foudroier de sa roidetw et de sa pesanteur, 
nous enuoyant l'vn et l’autre les piedz contremont : si 
que voila le cheual abatu et couché tout étourdi; moy^ 
dis ou douze pas au delà, mort estendu a la ren- 
uerse, le visage tout meurtry et tout escorché; mon 
espée que i’auoy a la main, a plus de dis pas au delà; 
ma ceinture en pièces; n'ayant ny mouuement ny sen- 
timent, non plus qu’vne souche. C’est le seul esua- 
nouissement que i’aye senti iusques a céte heure. Ceus 
qui estoint auec moy, apres auoir essayé, par tous 
les moiens qu’ils peurent, de me faire reuenir, me 
tenans pour mort, me prindrent entre leurs bras, et 
m’enportoint auec beaucoup de difficulté en ma mai- 
son, qui estoit loin de la enuiron vne demy lieue 
Françoise. Sur le chemin, et apres auoir esté plus de 
deux grosses heures tenu pour trespassé, ie commençav 
a me mouuoir et respirer : car il estoit tombé si grande 
abondance de sang dans mon estomac, que, pour l’en 
descharger, nature eust besoin de resusciter ses forces. 
On me mit sur mes pieds, ou ie rendy vn plein seau 
de bouillons de sang pur, et plusieurs fois depuis, par 
le chemin, il m’en falut faire de mesme. Par la, ie 
commençay a reprendre vn peu de vie; mais ce fut par 
les menus, et par vn si long trait de temps que mes 
premiers sentimens estoint beaucoup plus aprochans 
de la mort que de la vie*. Céte recordation que i’en 
ay fort empreinte en mon ame, me représentant son 
visage et son idée si prez du naturel, me concilie 
aucunement a elle. Quand ie commençay a y voir, ce 
fut d'vne veue si trouble, si foible et si morte que ie 

1 Vulg. supp. : « mort ». 

ne discernois encores rien que la lumière '. Quand 
aus functions de l’ame, elles naissoint auec mesme 
progrez que celles du corps. le me vy tout sanglant; 
car mon pourpoint estoit taché par tout du sang que 
i’auoy rendu. La première pensée qui me vint, ce fut 
que i’auoi vne harquebusade en la teste; et de vrai, en 
mesme temps, il s'en tiroit plusieurs autour de nous. 
Il me sembloit que ma vie ne me tenoit plus qu’au 
bout des leures. le fermois les yeux pour ayder, ce me 
sembloit, a la pousser hors, et prenois plaisir a m'a- 
languir et a me laisser aller. C'estoit vne imagination 
qui ne faisoit que nager superficielement en mon ame, 
aussi tendre et aussi foyblc que tout le reste; mais, a 
la vérité, non seulement exempte de desplaisir, ains 
meslée a céte douceur que sentent ceux qui se laissent 
emporter au sommeil. 

le croy certainement que c'est ce mesme estât ou se 
trouucntceux qu’on void dcfaillans de foiblesse et de 
longue maladie * en l’agonie de la mort; et croi que 
nous les pleignons sans cause, estimans qu'ils sont 
agitez de grieues douleurs, ou auoir l’ame pressée de 
cogitations pénibles. Ce a esté tousiours mon aduis, 
contre l’opinion de plusieurs, et mesme d’Estienne de 
La Boitie, que ceux que nous voyons ainsi rcnuersés et 
assoupis aux aproches de leur fin, ou acablez de la 
longueur du mal, ou par l’accident d'vnc apoplexie ou 
mal caduc*, ou blessez en la teste, que nous oions 
rommeller et rendre par fois des souspirs trenchans, 
quoy que nous en tirons aucuns signes par ou il sem- 
ble qu’il leur reste encore de la cognoissance, et quel- 

’ a j- •' « Corne quei ch'or âpre, or cltiude 

Gli ociiii, mcqjo ira 7 soimo e Cesser desto ». 

* Vulg. supp, : « et... maladie ». 

qucs mouucmens que nous leur voyons faire du corps: 
i’av tousiours pensé, dis ie, qu’ilz auoicnt et l’ame et 
le corps cnsëueli et endormi *, et ne pouuois croire 
que, a vn si grand cstonnement de 1 membres et si 
grande défaillance des sens, lame peut maintenir 
aucune force au dedans pour se recognoitre, et que, 
par ainsi, ilz n'auoint nul discours qui les tourmen- 
tast, qui 1 leur peut faire iuger et sentir la misere de 
leur condition, et que, par conséquent, ilz n’estoint 
pas fort a plaindre. 

* Les poètes ont feint quelques Dieus tauorables a la 
deliurance de ceus qui trainoicnt ainsi vne mort lan- 
guissante : 

Hune ego Diti 
Sacrum iussa fero, teque isto corpore soluo. 

Et les vois et responses courtes et descousues qu’on 
leur arrache quelque fois, a force de crier autour de 
leurs oreilles et de les tampeter, ou des mouuemens 
qui semblent auoir quelque consentement a ce qu’on 
leur demande, ce ne sont pas tesmoignages qu’ilz 
viucnt portant au moins vne vie entière *. 11 nous 
aduient ainsi, sur le beguayement du sommeil, auant 
qu’il nous ait du tout saisis, de sentir comme en songe 
ce qui se fait autour de nous, et suiure les vois, d’vne 
oye * trouble et incertaine, qui semble ne donner 
qu’aus bords de l’ame, et faisons des responses a la 
suite des dernieres paroles qu'on nous a dictes, qui ont 
plus de fortune que de sens. 


* C : « des ». • 

s BC : « et qui ». 

5 BC : « qu'ils viucnt pourtant, au moins vne vie entière ». 
4 BC : « ouïe ». 

Or, a présent que ie l’ay essayé par effect, ie ne fay 
nul doute que ie n’en aye bien iugé iusques a céte 
heure. Car, premièrement, estant tout esuanouy, ie 
me trauaillois d’entrouurir mon pourpoint a belles 
ongles (car i’etov desarmé), et si sçay que ie ne sentoi 
en l’imagination rien qui me blessât; car il y a plu- 
sieurs mouuemens en nous qui ne partent pas de nos- 
tre discours* : ceus qui tombent, ilz eslanccnt ainsi 
les bras au deuant de leur cheute, par vne naturelle 
impulsion, qui fait que nos membres se prestent des 
offices*. I’auoy mon estomac pressé de ce sang caillé; 
mes mainsycouroientd’ellesmesmcs, comme elles font 
souuent ou il nous démangé, contre l’ordonnance de ' 
nostre volonté. Il y a plusieurs animaus, et des hom- 
mes mesmes, apres qu’ilz sont trespassez, ausquels on 
void resserrer et remuer des muscles. Chacun sçait, 
par expérience, qu’il a des parties qui se branlent et 
esmeuuent souuent sans son congé *. Or, ces passions 
qui ne nous touchent que* l’escorce ne se peuuent 
dire nostres. Pour les faire nostres, il faut que l’homme 
y soit engagé tout entier, et les douleurs que le pied 
ou la main sentent pendant que nous dormons ne 
sont pas a nous. 

Comme i’aprochay de chez moy, ou l’alarme de ma 
cheute auoit des-ia couru, et que ceus de ma famille 
m’eurent rencontré auec les cris accoustumés en telles 
choses, non seulement ie respondois quelque mot a ce 
qu’on me demandoit, mais encore ils disent que ie 
m’auisay de commander qu’on donnast vn cheual a ma 
femme, que ie voioy s’empestrer et se tracasser dans le 
chemin, qui est montueus et malaisé. Il semble que 

1 Vulg. modifie celte phrase. 

céte considération deut partir d'vne ame esueillée; si 
est ce que ie n'y estois aucunement : c’estoint des 
pensemens vains, en nue, qui estoint esmeus par les 
sens des yeus et des oreilles; ils ne venoint pas de chés 
moy. le ne sçauoy pourtant, ny d’ou ie venoi, ny ou 
i’aloy, ny ne pouuois poiser et considérer ce que on 
me demandoit. Ce sont des legiers etïects que les sens 
produisoint d’eus mesmes, comme d’vn vsage. Ce que 
l'ame y prestoit, c’estoit en songe, touchée bien legie- 
rement, et comme lechée seulement* par la molle 
impression des sens. Cependant mon assicte estoit, a la 
vérité, trcsdouce et paisible : ie n’auoy nulle affliction, 
ny pour autruy, ny pour moy; c’estoit vne langueur 
et vne extreme foyblessc, sans aucune douleur, le vy 
ma maison sans la recognoitre. Quand on m’cust cou- 
ché, ie senty vne infinie douceur a ce repos; car 
i’auoy esté vilainement tirassé par ces pouures gens qui 
auoint pris la peine de me porter entre leurs bras par 
vn-long et tresmauuais chemain, et s'y estoint lassés 
deux ou trois fois, les vns apres les autres. On me pré- 
senta force remedes, dequoy ie n’en receus aucun, 
tenant pour certain que i’estoy blessé a mort par la 
teste. C’eust esté, sans mentir, vne mort bien heu- 
reuse : car la foyblessc de mon discours me gardoit 
d’en rien iuger, et la foiblesse du corps d’en rien 
sentir. le me laissoy couler si doucement, et d'vne 
façon si molle et si aisée, que ie ne sens guiere nulle 
action si plaisante que celle la estoit. Quand ie vins a 
reuiure et a reprendre mes forces*, qui fut deux ou 
trois heures apres, ie me senty tout d’vn train renga- 
ger aus douleurs, ayant les membres tous moulus et 
froissés de ma cheute, et en fus si mal, deux ou trois 
nuits apres, que i'en cuidav remourir encore vn coup. 

mais d'vne mort plus vifue; et me sens encore, quatre 
ans apres *, de la secousse de cete froissure. le ne veus 
pas oublier ceci, que la derniere chose enquoy ie me 
peuz remetre, ce fut en la souuenance de cet accident, 
et me fis redire plusieurs fois ou i’aloy, d’ou ie venoy, 
a quelle heure cela m'estoit aduenu, auant que de le 
pouuoir conceuoir. Quand a la façon de ma cheute, 
on me la cachoit en faueur de celuy qui en auoit esté 
cause, et m'en forgeoit on d’autres. Mais, long temps 
apres et le lendemein , quand ma mémoire vint a 
s’entr'ouurir, et me représenter l’estât ou ie m’etoy 
trouué en l'instant que i’auoy aperceu ce cheual fon- 
dant sur moy (car ie l’auoy veu a mes talons, et me 
tins pour mort; mais ce pensement auoit esté si sou- 
dain que la peur n’eut pas loysir de s’y engendrer), il 
me sembla que c’estoit vn esclair qui me frapoit l’ame 
de secousse, et que ie reuenoy de l’autre monde. 

Ce conte d’vn euenement si leger est assez vain, 
n'estoit l’instruction que i’en ay tirée pour moy, car, 
a la vérité, pour s’apriuoiser a la mort, ie trouue qu’il 
n'y a que de s’en auoisincr. Or, comme dit Pline, 
chacun est a soy mesme vne tres-bonne discipline, 
pourueu qu’il ayt la suffisance de s’espier de pies. Ce 
n’est pas icy ma doctrine, c’est mon estude, et n’est pas 
la leçon d’autruy, c’est la mienne*. 


1 Vulg. supp. : u quatre ans apres ». 

CHAPITRE SEPTIEME. 

DES RECOMPENSES d'hONNEVR. 

Ceus qui escriuent la vie d’Auguste Cæsar, ils 
remarquent ceci, en sa discipline militaire, que, dçs 
presens et dons, il estoit merueilleusement liberal cn- 
uers ceus qui le meritoint , mais que, des pures recom- 
penses d’honneur, il en estoit bien autant espargnant. 
Si est ce qu’il auoit esté luy mesme gratifié par son 
oncle de toutes les recompenses militaires auant qu’il 
eust iamais esté a la guerre. C’a esté vne belle inuen- 
tion, et receile en la plus part des polices du monde, 
d'establir certaines merques vaines et sans pris, pour 
en honnorer et recompenser la vertu, comme sont les 
couronnes de laurier, de chesne, de meurte, la forme 
de certain vestement, le priuilege d’aler en coche par 
vile, ou de nuyt auecques flambeau, quelque assiete 
particulière aus assemblées publiques, la prerogatiue 
d'aucuns surnoms et titres, certaines merques aus ar- 
moiries, et choses semblables dequoy l’vsage a esté 
diuersement receu selon l'opinion des nations, et dure 
encores iusques a nous. 

Nous auons, pour nostre part, et plusieurs de nos 
voisins, les ordres de cheualerie, qui ne sont establis 
qu’a cete fin. C’est, a la vérité, vne bien bonne et pro- 
fitable coustume de trouuer moyen de recognoistre la 
valeur des hommes rares et excellens, et de les con- 
tenter et satisfaire par des recompenses qui ne chargent 
aucunement le publiq, et qui ne coustent rien a vn 
Prince. Et ce qui a esté tousiours conneu par expe- 

rience antienne, et que nous auons autresfois aussi 
peu voir entre nous, que les gens d’honneur auoint 
plus de ialousie de telles recompenses que de celles ou 
il y auoit du guein et du profit, cela n’est pas sans 
raison et grande apperence 1 : si„au pris qui doitestre 
simplement d’honneur, on y mesle d’autres commo- 
ditez et de la richesse, ce meslange, au lieu d’aug- 
menter l’estimation, il la rauale et en retranche. 
L’ordre sainct Michel, qui a esté si long temps en 
honneur parmy nous, n’auoit point de plus grande 
commodité que celle la, de n'auoir communication de 
nulle autre commodité. Cela faisoit que, autre-fois, il 
n’y auoit ne charge, ny estât, quel qu’il fut, auquel la 
noblesse prétendit auec tant de désir et d'affection 
qu’elle faisoit a l’ordre, ny nulle qualité qui apportât 
plus de respect et de grandeur : la vertu embrassant et 
aspirant plus volontiers a vne recompense purement 
sienne qu’à nulle autre *. Car, a la vérité, les autres 
dons et presens n’ont pas leur vsage si noble, dautant 
qu'on les emploie a toute autre sorte d’occasions : c’est 
vne monnoie a toute espece de marchandise *. Par des 
richesses, on paye le seruice d’vn valet, la diligence 
d’vn courrier, le dancer, le voltiger, le parler, et les 
plus viles offices qu’on reçoiue; voire et le vice mesme, 
s'en paye : la flaterie, le maquerelage, la trahison, et 
autres que nous emploions a nostre vsage par l’entre- 
mise d’autruy *. Ce n’est pas merueille si la vertu 
reçoit et desire moins volontiers céte sorte de monnoie* 
que celle qui luy est propre et particulière, toute noble 

1 BC : a apparence ». 

1 Vul g. modifie ccttc fin. 

1 Vulg. supp. : « c’est vne... marchandise ». 

* Vulg. supp. : « et autres... d’autruy ». 

et genereuse. Mais Auguste auoit raison d'estre beau- 
coup plus mesnagier et espargnant de céte cy que de 
l'autre, d'autant que l’honneur, c’est vn priuilege 
qui tire sa principale essence de la rarité, et la vertu 
mesme : . 

Ctrl malus est nemo, quis bonus esse pot est? 

On ne remarque pas, pour la recommandation d’vn 
homme, qu’il ait soin de la nourriture de ses enfans, 
d'autant que c'est vne action commune, quelque iuste 
qu’elle soit*, le ne pense pas que nul citoyen de Sparte 
se glorifiât de sa vaillance, car c'estoit vne vertu popu- 
laire et vulgaire 1 en leur nation ; et aussi peu de la 
frugalité 1 et mespris des richesses. 11 n'eschoit pas de 
recompense a vne vertu, pour grande qu'elle soit, qui 
est passée en coustume, et ne sçay auec si nous l'ape- 
lerions iamais grande, estant commune. 

Puis donc que ces loyers d'honneur n’ont autre pris 
et estimation que cete la, que peu de gens en iouissent, 
il n’est, pour les anéantir, que d’en faire largesse. 
Quand il se trouueroit plus de gens qu'au temps passé 
qui méritassent nostre ordre, il n'en faloit pas pourtant 
corompre l'estimation. Et peut ayseement aduenir que 
plus de gens le méritent: car il n’est nulle des vertus 
qui s’espende si aysement que la vaillance militaire. Il 
y en a vne autre vraye, et * perfecte, et philosophique, 
dequoy ie ne parle point, et me sers de ce mot selon 
nostre vsage, bien plus grande que cete cy et plus 
pleine, qui est vne force et asseurance de l'ame, mes- 
prisant egalement toute sorte d'accidens, equable, 

1 Vulg. supp. : « et vulgaire ». 

* BC : « fidelité ». 

s BC sup. : « et ». 

vniformc et constante, de laquelle la nostre n'est qu’vn 
bien petit rayon. L'vsage, l'institution, l'exemple et la 
coustume pcuuent tout ce qu'elles veulent en l’esta- 
blissement de celle dcquoy ie parle, et la rendent 
aysement vulguaire, commune et populaire *, comme il 
est tresaysé a voir par l’experience que nous en don- 
nent nos guerres ciuiles*. Il est vray qu'a la vérité la 
recompense de l’ordre ne touchoit pas, au temps passé, 
seulement cete considération; elle regardoit plus loin. 
Ce n’a iamais esté le payement d’vn valeureus soldat, 
mais d'vn Capitaine fameus et noble ' : la science 
d’obéir ne meritoit pas vn loyer si honorable. On y 
requeroit anciennement vne suffisance militaire plus 
vniuerselle, et qui embrassât la plus part et plus 
grandes parties d’vn bon homme de guerre*, qui fut 
encore, outre cela, de condition accommodable a vne 
telle dignité. Mais ie dy, quand plus de gens en seroint 
dignes qu’il ne s’en trouuoit autres-fois, qu'il ne falloit 
pas pourtant s'en rendre plus liberal, et eut mieus 
vallu faillir a n’en estrener pas tous ceus a qui il estoit 
deu, que de perdre pour iamais, comme nous venons 
de faire, l’vsage d’vne inuention si propre et ’ si vtile. 
Nul homme de cœur ne daigne s’auantager de ce qu’il 
a de commun auec plusieurs; et ceus d'auiourd'huy 
qui ont moins mérité céte recompense font plus de 
contenance de la desdaigner, pour se loger par la au 
reng de ceus a qui on a faict tort d'espandre indigne- 
ment et auilir cet honneur qui leur estoit particuliè- 
rement deu. 

Or, de s'atendrc, en effaçant et abolissant céte cy, 

1 V'ulg. supp. : « commune el populaire ». 

5 Vulg. supp. : « et noble ». 

1 Vulg. supp. : « si propre et ». 

de pouuoir soudain remetre en crédit et renouueler 
vne semblable coustume, ce n'est pas entreprinse pro- 
pre a vne saison si licencieuse et malade qu'est celle 
ou nous nous trouuons a présent; et en auiendra que 
la derniere encourra, des sa naissance, les incommo- 
dités qui viennent de ruiner l’autre. Les réglés de la 
dispensation de ce nouùel ordre auroint besoin d’estre 
extrêmement tendues et contreintes, pour luy donner 
authorité; et céte saison tumultuere n’est pas capable 
d’vne bride courte et réglée, outre ce qu’auant qu’on 
luy puisse donner crédit, il est besoin qu’on ayt perdu 
la mémoire du premier et du mespris auquel il est 
cheu. 

Ce lieu pourrait receuoir quelque discours sur la 
considération de la vaillance et de la différence de céte 
vertu aus autres; mais, Plutarque estant souuant re- 
tombé sur ce propos, et nous estant si familier par l’air 
François qu’on luy a donné si perfect et si plaisant *, 
ie me meslerois pour néant de raporter icy ce qu’il 
en dit. Mais cecy est digne d’estre remerqué, que 
nostre nation donne a la vaillance le premier degré 
des vertus, comme son nom mesme monstre, qui vient 
de valeur, et que, a nostre vsage, quand nous disons 
vn homme qui vaut beaucoup, ou vn homme de bien, 
au stile de nostre court et de nostre noblesse, ce n’est 
a dire autre chose qu'vn vaillant homme, d’vne façon 
pareille a la Romaine : car la generale appellation de 
vertu prend chés eus ethymologie de la force. La forme 
propre, et seule, et essencielle,de la noblesse en France, 
c est la vacation militaire. Il est vray semblable que 
la première vertu qui se soit faite paroistre entre les 

1 s“pp- ■" « et nous... si plaisant ». 

hommes, et qui a donné auantage aus vns sur les 
autres, ça esté céte cy, par laquelle les plus forts et 
courageus se sont rendus maistres des plus foi blés, et 
ont aquis renget réputation particulière : d'ou luy est 
demeuré cet honneur et dignité de langage; ou bien 
que ces nations, estant tres-belliqueuses, ont donné le 
pris a celle des vertus qui leur estoit la plus familière, 
et le plus digne tiltre. Tout ainsi que nostre passion 
et céte heureuse sollicitude que nous auons de la 
chasteté des femmes fait aussi qu’vne bonne femme, 
vne femme de bien, et femme d’honneur et de vertu, 
ce ne soit, a la vérité, a dire autre chose pour nous 
qu’vne femme chaste; comme si, pour les obliger a ce 
deuoir, nous mettions a nonchaloir tous les autres, et 
leur lâchions la bride a toute autre faute, pour entrer 
en composition de leur faire quiter céte cy. 


CHAPITRE HVITIESME. 

DE L.’ AFFECTION DES PERES AVS ENFANS, 

A MADAME d’f.ST1SSAC. 

Madame, si l'estrangcté ne me sauue, et la nouue- 
leté, qui ont accoustumé de donner pris aus choses, ie 
ne sors iamais a mon honneur de céte sote entreprinse : 
mais elle est si fantastique, et a vn visage si esloigné 
de l’vsage commun que cela luy pourra donner pas- 
sage. C’est vne humeur mélancolique, et vne humeur 
par conséquent tres-ennemie de ma complexion natu- 
relle, produicte par le chagrein de la solitude, en 
laquelle il y a quelques années que ie m’estoy ietté, 
qui m’a mis premièrement en teste céte resuerie de me 

mesler d'escrire. Et puis, me trouuant entièrement des- 
garny et vuyde de toute autre matière, ie me suis pré- 
senté moy mesmes a moy, pour argument et pour 
subiect*. C'est vn dessein farouche et monstreus *. Il 
n’y a rien aussi en céte besoingne digne d'estre remer- 
qué que cete bizarrerie : car, a vn subiect si vain et si 
vile, le meilleur quurier du monde n'eust sceu donner 
forme et façon qui mérité qu'on en face conte. Or, 
Madame, ayant a m’y pourtraire au vif, i’ea eusse 
oublié vn traict d’inportance, si ie n’y eusse repré- 
senté l’honneur et reuerence singulière que i’ay tous- 
iours porté a vos mérités et a vos vertus *; et l’ay 
voulu dire notamment a la teste de ce chapitre : d’au- 
tant que, parmy vos autres grandes qualitez, celles de 
l’amitié que vous auez monstrée a vos enfans tient l’vn 
des premiers rengs. Qui sçaura l'aage auquel monsieur 
d’Estissac* vous laissa vefue, les grands et honnorables 
partis qui vous ont esté offertz, autant qu’a dame de 
France de vostre condition, la constance et fermeté 
dequoy vous auez soustenu tant d'années, et au tra- 
uers de tant d'espineuses diflicultez, la charge et con- 
duite de leurs affaires, qui vous ont agitée par tous les 
coins de France, et vous tiennent encores assiégée, 
l’heureus acheminement que vous y auez donné par 
vostre seule prudence ou bonne fortune : il dira aisé- 
ment auec moy que nous n’auons nul exemple d’af- 
fection maternelle, en nostre temps, plus exprès que le 
vostre. le loue Dieu, Madame, qu’elle est si bien em- 
ploiée : car les bonnes espérances que donne de soy 
monsieur d'Estissac’ assurent assés que, quand il sera 
en aage, vous en retirerez l’obeissance et reconnois- 

' Vulg. modifie cette phrase. 

* Vol g. supp. : u et rcuerance singulière » et « et a vos vertus ». 

sance d'vn tresbon fils. Mais, d’autant qu’a cause de 
son enfance, il n'a peu remerquer les extrêmes offices 
qu'il a receu de vous en si grand nombre, ie veus, si 
ces escris viennent vn iour a luy tomber entre mains, 
lors que ie n'auray plus ny bouche ni parole qui le 
puisse dire, qu’il reçoiue de moy ce tesmoignage en 
toute vérité, qui luy sera encore plus vifuement tes- 
moigné par les bons cft'aits dequoy, si Dieu plaict, il 
se ressentira, qu’il n’est gentiThommc en France qui 
doiue plus a sa mere qu’il fait, et qu’il ne peut donner 
a l’aduenir plus certaine preuue de sa valeur et de sa 
vertu qu’en vous reconnoissant pour telle. 

S’il y a quelque loy vrayement naturelle, c'est a dire 
quelque instinct qui se voie vniuersclcment et perpe- 
tuelement empreint aus bestes et en nous (ce qui n’est 
pas sans controuerse), ie puis dire, a mon auis, qu’a- 
pres le soing que chasque animal a de sa conseruation 
et de fuyr ce qui nuit, l'affection que l’engendrant 
porte a son engeance tient le second lieu en ce reng. 
Et, par ce que nature semble nous l'auoir recomman- 
dée, regardant a estandre et faire aller auant les pièces 
successiues de céte sienne machine , ce n’est pas de 
merueille si, a reculons desenfans aux peres, elle n'est 
pas si grande*. 

Puis qu’il a pieu a Dieu nous estrener de quelque 
capacité de discours, affin que, comme les bestes, nous 
ne fussions pas seruilementassuiectis aus lois commu- 
nes, ains que nous nous y apliquissions par iugement 
et liberté volontaire : nousdeuons bien prester vn peu 
a la simple authorité de nature, mais non pas nous 
laisser tyranniquement emporter a elle; la seule raison 
doit auoir la conduite de nos inclinations, l’ay, de ma 
part, le goust estrangement mousse a ces propensions. 

qui sont produites en nous sans l’ordonnance et entre- 
mise de nostre iugement ; comme, sur ce suiect dequoy 
ie parle, ie ne puis gouster cétc passion dequoy on 
embrasse les enfans a peine encore nais, n’ayant ny 
mouuement en l'ame, ny forme reconnoissable au 
corps, par ou ils se puissent rendre aimables*. Vne 
vraye affection et bien réglée deuroit naistre et s'aug- 
menter auec la connoissance qu’ils nous donnent 
d’eux; et lors, s’ils le valent, l’inclination naturelle 
marchant quant et quant la raison, les chérir d’vne 
amitié vrayement paternelle, et en iuger de mesme, 
s’ils sont autres, nous rendans tousiours a la raison, 
nonobstant la force naturelle. Il en va fort souucnt ou 
rebours, et le plus communément nous nous sentons 
plus esmeus des trepillemens , ieus et mignardises 
puériles de nos enfans que nous ne faisons apres de 
leurs actions toutes formées : comme si nous les 
auions aymés pour le plaisir que nous en receuions, 
non pour eux mesmes 1 ; et tel fournit bien libérale- 
ment de iouets a leur enfance, qui se trouue resserré 
a la moindre depence qu’il leur faut estant homes. 
Voire, il semble que la ialousie que nous auons de les 
voir paroitre et iouir du monde, quand nous sommes a 
mesme de le quiter, nous rend plus espargnans et re- 
trains enuers eux : il nous semble qu’ils nous marchent 
sur les talons*; et, si nous auions a craindre cela, puis 
que l’ordre naturel porte qu’ils ne peuuent, a dire vé- 
rité, estre ny viure qu’aus despens de nostre substance, 
nous ne deuions pas estre peres *. 

Quant a moy, ie treuuc que c’est cruauté et inius- 
tice de ne les receuoir au partage et société de nos 

1 Vulg. modifie la fin de cette phrase. 

* Vulg. modifie cette phrase. • 

biens, et compagnons en l’intelligence de nos affaires 
domestiques, quand ils sont en aage *, et de ne retran- 
cher et reserrer nos commodite's pour pouruoir aus 
leurs, puis que nous les auons engendrés a cet effect. 
C’est iniustice de voirqu’vn pere vieil, cassé, radoté *, 
demi-mort, iouisse seul, a vn coin de fouier. des biens 
qui suffiroint a l’auancement et entretien de plusieurs 
enfans, et qu’il les laisse cependant, par faute de moien, 
perdre leurs meilleures années, sans se pousser au 
scruice public et connoissance des hommes. On les 
iette au desespoir de chercher par quelque voie, pour 
iniuste qu’elle soit, a pouruoir a leur besoin. Comme 
i’ai veu, de mon temps, plusieurs ieunes hommes de 
bonne maison si adonnés au larcin que nulle institu- 
tion ne les en pouuoit detorner. l’en connoi vn tres- 
bien aparenté, a qui, par la priere d’vn sien frere tres- 
honnesteet braue gentiThomme, ie parlay vne fois pour 
cet effect. 11 me répondit et confessa tout rondement 
qu’il auoit esté acheminé a cet’ ordure par la rigueur et 
auarice de son pere, mais qu’a présent il y estoit si 
accoustumé qu’il ne s’en pouuoit garder. Et lors il 
venoit d’estre surpris en larcin des bagues d’vne dame, 
au leuer de laquelle il s’ estoit trouué auec beaucoup 
d’autres, il me fit souuenir du conte que i’auois ouy 
faire d’vn autre gentilhomme, si fait et façonné a ce 
beau mestier du temps de sa ieunesse que, venant 
apres a estre maistre de ses biens, délibéré d’abandon- 
ner ce trafique, il ne se pouuoit garder pourtant, s’il 
passoit près d’vne boutique ou il y eut chose dequoy 
il eut besoin, de la dérober, en peine de l’enuoier paier 
apres. Et en ay veu plusieurs si accoustumés et rom- 

1 Vutg. modifie ce pass-ige. 

* Vulg. supp. : « radoté »*. 

pus a cela que, parmi leurs compaignons mesmes, ils 
déroboicnt ordinairement des choses qu'ils vouloient 
rendre*. Ce quartier de Gascogne est, a la vérité, vn 
peu plus descrié de ce vice que les autres de nostre 
nation. Si est ce que nous auons veu de nostre temps, 
a diuerses fois, entre les mains de la iustice, des hom- 
mes de maison d’autres contrées de la France 1 conuain- 
cus de plusieurs horribles volcries. le crains que, de 
céte débauche, il s'en faille aucunement prendre a ce 
vice des peres. 

Et si on me respond ce que fit vn iour vn seigneur de 
bon entendement, qu’il faisoit espargne des richesses, 
non pour en tirer autre fruict et vsage que pour se faire 
honnorer et rechercher aus siens, et que, l’aage luy 
ayant osté toutes autres forces, c’estoit le seul remede 
qui luy restoit pour se maintenir en authorité en sa 
famille, et pour euiter qu'il ne vint a mespris et des- 
dain a tout le monde* : cela est quelque chose; mais 
c'est la medecine a vn mal duquel on deuoit euiter la 
naissance. Vn pere est bien misérable qui ne tient l’af- 
fection de ses enfans que . par le besoin qu'ils ont de 
son secours, si cela se doit nommer affection ; il faut 
se rendre respectable par sa vertu et par sa suffisance, 
et aymable par sa bonté et douceur de ses meurs. Les 
cendres mesmes d’vne riche matière, elles ont leur pris, 
et les os et reliques des personnes d’honneur , nous 
auons accoustumé de les auoir en respect et reuerence. 
Nulle vieillesse ne peut estre si caduque et si rance 
a vn personnage qui a passé en honneur son aage, 
qu'elle ne soit venerable, et notamment a ses enfans; 
desquels il faut auoir réglé l’ame a leur deuoir par 


1 Vulg. supp. : « de la France ». 

raison, non par nécessité et par le besoin, ny par ru- 
desse et par force. 

Et errât longe, mea quidem sententia, 

Qui imperium credat esse grau i us aut stabilius 
Vi quod fit, quant illud quod amicitia adiungitur. 

'Voulons nous estre aimés de nos enfans,. leur vou- 
lons nous oster l’occasion de souhaiter nostre mort 
(combien qu’a la vérité nulle occasion d’vn si horrible 
souhait ne peut être ni iuste ni excusable')? accommo- 
dons leur vie raisonnablement de ce qui est en nostre 
puissance. Pour cela, il ne nous faudrait pas marier si 
icunes que nostre aage vienne quasi a se confondre 
auec le leur : car cet inconuenicnt nous iette a plu- 
sieurs grandes difficultez; ie dy spécialement a la no- 
blesse, qui est d’vne condition oysiue, et qui ne vit, 
comme on dit, que de ses rentes : car ailleurs, ou la 
vie est questuere, la pluralité et compagnie des enfans, 
c’est vn agencement de mesnage, ce sont autant de 
nouueaus vtils et instrumens a s’enrichir. 

'Les anciens Gaulois estimoint a extreme reproche 
d’auoir eu acointancc de femme auant l’aage de vint 
ans, et recommandoient singulièrement aus hommes 
qui se vouloient dresser pour le seruice de la guerre 
de conseruer bien auant en l’aage leur pucellagc *. 
Vn gentil’homme qui a trante cinq ans, il n’est pas 
temps qu’il face place a son fils qui en a vint. Il est 
luy melme au train de paroitre, et aus voyages des 

1 BCaj. : «d’autant que les courages s’en amollissent et di- 
ueitissent* : 

Ma hor congiunto a giouinetta sposa, 

[E] lieto humai de' fi gli, cra inuitito 
Se gli affetti di padre e di marito". » 

guerres, et en la court de son Prince. Il a besoin de 
ses pièces : il en 1 doit certainement faire part; mais 
telle part qu'il ne s’oublie pas pour autruy. Et a celuy 
la peut seruir iustement céte responce que les peres 
ont ordinairement en la bouche : « le ne me veux pas 
despouiller deuant que de me aller coucher. » 

- Mais vn pere aterré d’années et de maux, priué. par 
sa foiblesse et faute de santé, de la commune société 
des hommes, il sc faict tort, et a autrui ’, de couuer 
inutilement vn grand tas de richesses. Il est assés en 
estât, s’il est sage, pour auoir désir de se dépouiller pour 
se coucher, non pas iusques a la chemise, mais iusques 
a vne robe de nuit bien chaude. Le reste des pompes 
et de ses riches atours ', dequoi il n’a plus que faire, 
il doit en étrener volontiers ceus a qui, par ordonnance 
naturelle, cela doit apartenir : c'est raison qu'il leur 
en laisse l’vsage, puisque nature l'en priue; autrement, 
sans doute, il y a de la malice et de l'enuie. La plus 
belle des actions de l’Empereur Charles cinquiesme, 
ce fut celle la*, d'auoir sceu reconnoitre que la raison 
nous commande assés de nous dépouiller quand nos 
robes nous chargent et empeschent, et de nous coucher 
quand les iambes nous faillent. Il resigna ses moiens, 
grandeur et puissance a son fils, lors qu’il sentit dé- 
faillir en soy la fermeté et la force pour conduire les 
affaires auec la gloire qu’il y auoit aquise. 

Solue senescentem mature sanus equum, ne , 

Peccet ad exlrcmum ridendus, et ilia ducat. 

Céte faute, de ne se sçauoir reconnoistre de bonne 

1 BC : « lui en ». 

* Vulg. : « et aux siens ». 

’ Vulg. supp. : • et de... atours ». 

heure et sentir l’impuissance et extreme alteration 
que l’aage apporte naturelement et au corps et a l’ame, 
qui, a mon opinion, est esgale (si l'ame n’en a plus de 
la moitié), a perdu la réputation de la plus part des 
grands hommes du monde, l'ay veu de mon temps et 
conneu familièrement des personnages de grande au- 
thorité qu’il estoit bien aysé a voir estre merueilleu- 
sement descheus de cette ancienne suffisance que ic 
connoissois par la réputation qu’ils en auoient aquise 
en leurs meilleurs ans. le les eusse, pour leur honneur, 
volontiers souhaités retirez en leur maison, a leur ayse, 
et déchargés des occupations publiques et guerrières 
qui n’estoint plus pour leurs espaules. l’ay autrefois 
esté priué en la maison d’vn gentilhomme vefue et fort 
vieil, d'vne vieillesse toutefois assez verte. Cetuv cy 
auoit plusieurs filles a marier, et vn (ils desia en aage 
de paroitre : cela luy chargeoit sa maison de plusieurs 
despences et. visites estrangieres, a quoy il ne prenoit 
nul goust, non seulement pour le soin de lespargne, 
mais encores plus pour auoir, a cause de l’aage, pris 
vne forme de vie fort esloignée de la nostre. le luy dy 
vn iour vn peu hardiment, comme i’av accoustumé de 
produire librement ce qui me vient en la bouche *, 
qu'il lui sieroit mieux de nous faire place et de laisser 
a son fils sa maison principale (car il n’auoit que celle 
la de bien logée et accommodée), et se retirer en vne 
sienne terre, qu’il auoit fort * voisine, ou nul n’appor- 
teroit incommodité a son repos, puis qu'il ne pouuoit 
autrement euiter nostre importunité, veu la condition 
de ses enfans. 11 m'en creut depuis, et s’en trouua fort 
bien. 

1 Vulg. supp. ; « de produire... bouche ». 

1 Vulg. supp. : « qu’il auoit fort ». 

Ce n'est pas a dire qu'on leur donne par telle %'oie 
d'obligation 1 de laquelle on ne se puisse plus desdire : 
ie leur lairrois, moy qui suis tantost 1 a mcsme de 
iouer ce rolle, la jouissance de ma maison et de mes 
biens, mais auec liberté de m’en repentir, s'ils m’en 
donnoient occasion; ie leur en lerrois l'vsage, parce 
qu’il ne me seroit plus commode, et, de l'authorité des 
affaires en gros, ie m’en reseruerois autant qu'il me 
plairoit : ayant tousiours iugé que ce doit estre vn grand 
contentement a vn pere vieux de mettre luy mesme 
ses enfans en train du gouuernement de ses affaires, et 
de pouuoir, pendant sa vie, contreroller leurs deportc- 
mens, leur fournissant d’instruction et.d’auis, suiuant 
l’experience qu’il en a, et d'acheminer luy mesme l’an- 
cien honneur et ordre de sa maison en la main de ses 
enfans, et se respondre par la des espérances qu’il peut 
prendre de la conduite a venir. Et, pour cet effect, ie 
ne voudrais pas fuir leur compagnie : ie voudroy les 
esclairer de près, et iouir moi mesme, selon le goût de 
mon aage, de leur allégresse et de leurs festes. Si ie ne 
viuoy parmy eus (corne ie ne pourroy sans ’offencer 
leur assemblée par le chagrin de mon aage et l’impor- 
tunité de mes maladies, et sans contraindre aussi et 
forcer les reigles et façons de viure que i'aurais lors), 
ie voudroy au moins viure près d’eux, a vn quartier 
» de ma maison, non pas le plus pompeus, mais com- 
mode. Non comme ie vy, il y a quelques années, vn 
Doyen de saint Hylaire de Poitiers, rendu a vne telle 
solitude, par l'incommodité de sa santé *, que, lors que 
i'entray en sa chambre, il y auoit vint deus ans qu'il 

' UC : o voie obligation 

* Vulg. supp. : « tantost ». 

3 V'ulf (. : u mclancholie ». 

n'en cstoit sorty vn seul pas, et si auoit toutes scs ac- 
tions libres et aysées, sauf vn reume qui luy tomboit 
sur l’estomac. A peine vne fois la sepmaine vouloit 
il permettre que nul entrât pour le voir; il se tenoit 
tousiours enfermé par le dedans de sa chambre, seul, 
sauf qu’vn valet luy apportoit vne fois le iour a man- 
ger, qui ne faisoit qu’antrer et sortir. Son occupation 
estoit se promener et lire quelque liure (car il connois- 
soit aucunement les lettres), obstiné au demourant de 
mourir en cette démarché, comme il fit bien tôt apres. 
I’essayeroy, par vne douce conuersation , de nourrir 
en mes enfans vne viue amitié et bienueillance non 
fainte en mon endroit ; ce qu'on gaigne ayséement en 
vne nature bien née : car, si ce sont bestes furieuses', 
il les faut euiter * et fuir pour telles. 

le hay cette coustume* de priuer les enfans qui sont 
en aage, du commerce et intelligence priuée et fami- 
lière des peres, et de vouloir maintenir en leur endroit 
vne morgue scuere et estrangiere, pleine de rancune 
et de desdain, espérant par la les tenir en crainte et 
obéissance : car c'est vne farce tresinutile, qui rend 
les peres enuieus ’ aus enfans, et, qui pis est, ridicules : 
ils ont la ieunesse et les forces en la main, et par con- 
séquent le vent et la faueur du monde, et reçoiuent 
auecqucs mocquerie ces mines fieres et coleres d’vn 
homme qui n’a plus de sang, ny au cœur, ny aus vei- 
nes 5 *. Quand ie pourroy me faire craindre, i’aymerov 
encore mieux me faire aymer*. 

Feu monsieur le Mareschal de Monluc, ayant perdu 
celuy de ses enfans qui mourut en l’isle de Madères, 

* Vulg. : u hair ». 

* HC : « cnnuleux ». 

* Vulg. modifie légèrement quelques details de ee passage. 

braue gentilhomme, a la vérité, et de grande espé- 
rance, me faisoit fort valoir, entre ses autres regrets, 
le desplaisir et creue-cœur qu'il sentoit de ne s’estre 
ïamais communiqué a luy, et, sur cette humeur d’vne 
grauité et grimace paternelle, auoir perdu la commo- 
dité de gouster et bien connoistre son fils, et aussi de 
luy déclarer l’extreme amitié qu'il luy portoit et le 
digne iugement qu'il faisoit de sa vertu. « Et ce pauure 
garson, disoit il, n'a rien veu de moy qu'vne conte- 
nance refroignée et pleine de mespris, et a emporté 
céte creance que ie n’ay sceu ny l'aimer, ni l'estimer 
selon son mérité. A qui gardoi-ie a decouurir céte sin- 
gulière affection que ie luy portoy dans mon ame? 
Fstoit ce pas luy qui en deuoit auoir tout le plaisir et 
toute l’obligation? le me suis contraint et geiné pour 
maintenir ce vain masque, et y ay perdu le plaisir de 
sa conuersation. et sa volonté quant et quant, qu’il ne 
me peut auoir portée autre que bien froide, n’avant 
iamais receu de mov que rudesse, ny senti qu’vne 
façon tyrannique. » le trouue que céte plainte estoit 
bien prise et raisonnable : car, comme ie sçay par vnc 
trop certaine expérience, il n’est nulle si douce conso- 
lation en la perte de nos amis que celle que nous aporte 
la souuenance de n’auoir rien oublié a leur dire, et 
d’auoir eu auec eus vne parfaite et entière communi- 
cation*. 

Entre autres coustumes particulières qu’auoient nos 
anciens Gaulois, a ce que dit Cæsar, céte ci en estoit, 
que les enfans ne se presentoint aus peres, ny s’osoint 
trouuer en public en leur compaignie, que lorsqu’ils 
commençoint a porter les armes : comme s’ils vouloint 
dire que lors il estoit aussi temps que les peres les 
rcceussent en leur familiarité et accointance. 

I'ay veu encore vn’ autre sorte d'indiscrétion en 
aucuns peres de mon temps, qui ne se contentent pas 
d’auoir priué, pendant leur longue vie, leurs enfans 
de la part qu'ils deuoient auoir naturellement en leurs 
fortunes, mais laissent encore apres eus a leurs fem- 
mes céte mesme authorité sur tous leurs biens, et loy 
d'en disposer a leur fantasie. Et ay conncu tel seigneur 
des premiers Officiers de nostre Couronne, aiant, par 
esperance de droit a venir, plus de cinquante mille 
escus de rente, qui est mort nécessiteux et accablé de 
debtes, âgé de plus de cinquante ans, sa mere, en son 
extreme decrcpitude, iouissant encore de tous ses biens 
par l’ordonnance du pere, qui auoit, de sa part, vécu 
près de quatre vints ans. Cela ne me semble aucune- 
ment raisonnable*. 

C’est raison de laisser l'administration des affaires 
aus meres pendant que les enfans ne sont pas en aage 
pour en manier la charge selon les lois mais le pere 
les a bien mal nourris s'il ne peut esperer qu'en cet 
aage la ils auront plus de sagesse et de suffisance que 
sa femme, veu l’ordinaire foiblesse du sexe. Bien seroit 
il toutefois, a la vérité, plus contre nature de faire 
dépendre les meres de la discrétion de leurs enfans. 
On leur doit donner largement dequoy maintenir leur 
estât, selon la condition de leur maison et de leur aage : 
d'autant que la nécessité et l’indigence est beaucoup 
plus mal seante et malaisée a supporter a elles qu'aus 
masles; il faut plus tost en charger les enfans que la 
mere*. 

Mais, au demeurant, il me semble, ie ne sçay com- 
ment, qu'en toutes façons la maistrise n'est aucunement 


• HC : « en aage, selon les lois, pour en manier la charge ». 

deüe aus femmes sur les 1 hommes *, saufla maternelle 
et naturelle, si ce n'est pour le châtiment de ceus qui, 
par quelque humeur Heureuse, se sont volontairement 
soubmis a elles : mais cela ne touche point les vieilles, 
dequoy nous parlons icy. C’est l'apparence de céte con- 
sidération qui nous a faict forger et donner pied si 
volontiers a céte loy que nul ne veid onques, qui 
priue les femmes de la succession de céte Couronne, 
et n’est guicre seigneurie au monde ou elle ne s’alle- 
gue, comme icy, par vne vray-semblance de raison 
qui l'authorise; mais la fortune luy a donné plus de 
crédit en certains lieux qu’aus autres. Il est aussi dan- 
gereux de laisser a leur jugement la dispensation et 
distribution de nostre succession, selon le chois qu’elles 
feront des cnfans, qui est a tous les coups inique et 
fantastique : car, cet appétit desreglé et goust malade 
qu’elles ont au temps de leurs groisses, elles l’ont 
en l'ame en tout temps. Communément on les void 
s’adonner aux plus foibles et malotrus, ou a ceux, si 
elles en ont, qui leur pendent encores au col : car, 
n'ayant point asses de force de discours pour choisir 
et embrasser ce qui le vaut, elles se laissent plus vo- 
lontiers aller ou les impressions de nature sont plus 
seules et plus apparentes : comme les animaux, qui 
n'ont cognoissance de leurs petitz, ny goust de la 
parenté *, que pendant qu’ilz leur pendent a la ma- 
melle. Et si il est aisé a voir par expérience que cete 
affection naturelle, a qui nous donnons tant d’autho- 
rité, a les racines bien foybles. Pour vn fort legier 


* I$C : « des ». 

* Vulg. modifie ce commencement de phrase. 

* Vulg. supp. : « et plus apparentes » et « ny goust de la 
parenté ». 

profit, nous arrachons tous les jours leurs propres 
enfans d'entre les bras des mères, et leur taisons pren- 
dre les nostresen charge; nous leur faisons abandonner 
les leurs a quelque chetiue nourrisse, a qui nous ne 
voulons pas commettre les nostres, ou a quelque che- 
ure ; leur defandant , non seulement de les alaitter, 
quelque dangier qu'ils en puissent encourir, mais 
encore d’en auoir aucun soin, pour s’employer du tout 
au seruice des nostres. Et voyt on a la plus part 
d'entre elles s'engendrer bien tost, par accoustumance, 
vn’ affection bastarde, plus vehementeque la naturelle, 
et plusgrande sollicitude, sans comparaison 1 , de la con- 
seruation des enfans empruntez que des leurs propres. 
Et ce que i’ay parlé des cheures, c’est d'autant qu'il 
est ordinaire, chez moy, de voir les femmes de vilage, 
lors qu’elles ne peuuent nourrir les enfans de leurs 
mammelles,appeller des cheures a leur secours; et i'ay, 
a céte heure, deus laquays chez moy qui ne tetterent 
iamais que huict iours laict de femme. Ces cheures 
sont incontinant duytes a venir alaitter ces petits en- 
fans, reconoissent leur voix, quand ils crient, et y 
acourent. Si on leur en présenté vn autre que leur 
nourrisson, elles le refusent; et l’enfant en faict de 
mesmes d’vne autre chieure. I’en vis vn, l’autre iour, 
a qui on osta la sienne, par ce que son pere ne l'auoit 
qu’empruntée d’vn sien voysin; il ne peut iamais 
s'adonner a l’autre qu’on luy présenta, et mourut suns 
doute de faim. Les bestes altèrent et abastardissent 
aussi aiséement que nous cete affection naturelle*. 

Or, a considérer cette simple occasion d’avmcr nos 
enfans pour les auoir engendrés, pour laquelle nous 


Vulg. supp. : u sans comparaison ». 

les appelions chair de nostre chair et os de nos os il 
semble qu'il y ait bien vne autre production venant de 
nous qui ne soit pas de moindre recommandation. Car 
ce que nous engendrons par l’ame, les enfantemans de 
nostre esprit* et de nostre suffisance, sont produicts 
par vne plus noble partie que la corporelle, et sont 
plus nostres : nous sommes pere et mere ensemble en 
cete génération; ceux cy nouscoustent bien plus cher, 
et nous apportent plus d’honeur, s'ils ont quelque 
chose de bon. Car la valeur de nos autres enfans est 
beaucoup plus leur que nostre : la part que nous y 
auons est bien legiere ; mais de ceus cy toute la beauté, 
toute la grâce et excellence est nostre. Par ainsi, ils 
nous représentent et nous rapportent bien plus viue- 
ment que les autres*. A cete cause, les histoires estant 
plaines d’exemples de cete amitié commune des peres 
enuers les enfans, il ne m'a pas semblé hors de pro- 
pos d'en trier aussi quelcun de cete cy*. 11 y eut vn 
Labienus a Rome, personage de grande valeur et 
authorité, et, entre autres qualités, excellent en toute 
sorte de literature, qui estoit, ce croy-ie, fils de ce 
grand Labienus, le premier des Capitaines qui furent 
soubs Caesar en la guerre des Gaules, et qui dépuis, 
s’estant iettéau party du grand Pompeius, s’y maintint 
si valeureusement iusques a ce que Cæsar le deffit en 
Espaigne. Ce Labienus dequoy ie parle eut plusieurs 
enuieus de sa vertu, et, comme il est vray semblable, 
les courtisans et fauoris des Empereurs de son temps 
pour ennemis de sa franchise et des humeurs pater- 
nelles qu’il retenoit encore contre la tyrannie, des- 
quelles il est croyable qu'il auoit teint ses escrits et ses 

1 Vutg. modifie celle phrase. 

liures. Ses aduersaires poursuiuirent douant !e magis- 
trat a Rome, etobtindrentde faire condamner plusieurs 
siens ouurages, qu'il auoit mis en lumière, a estre 
bruslés. Ce fut par luy que commença ce nouuel 
exemple de peine, qui depuis fut continué a Rome a 
plusieurs autres, de punir de mort les escrits mesmes 
et les estudes. Il n’y auoit point asses de moyen et 
matière de cruauté, si nous n’y meslions des choses 
mesmes que natifrc a exemptées de tout sentiment et 
de toute souffrance, comme la réputation et les inuen- 
tions de nostre esprit, et si nous n'alions communi- 
quer les maus corporels aus disciplines et monumens 
des Muses. Or Labienus ne peut souffrir cete perte, 
ny de suruiure a cete sienne si chere geniture; il se fit 
porter et enfer/ner tout vif dans le monument de ses 
ancestres, la ou il pourueut tout 'd’vn train a se tuer 
et a s’enterrer ensemble. Il est malaisé de monstrer 
nulle autre plus vehementc affection paternelle que 
celle la. Cassius Seuerus, homme tres-eloquent, et son 
familier, voyant brusler ses liures, crioit que, par 
mesme sentence, on le deuoit quant et quant condam- 
ner a estre bruslé tout vif, car il portoit et conseruoit 
en sa mémoire tout le contenu en iceus*. Le bon Lu- 
canus, estant condamné a mort par ce vilain 1 deNeron, 
sur les derniers traits de sa vie, comme la plus part du 
sang fut desia escoulé par les veines des bras qu’il 
s'estoit faictes. tailler a son médecin pour mourir, et 
que la froideur eut saisy les extremitez de ses mem- 
bres et commençât ’ a approcher des parties vitales, la 
derniere chose qu’il eut en sa mémoire ce furent au- 
cuns des vers de son liure de la guerre de Farsale. 

1 Vulg. : • iugé par ce coquin ». 

5 BC : « commentant ». 

qu'il recitoit, et mourut ayant céte dernière voix en 
la bouche. Cela, qu’estoit ce qu'vn tendre et paternel 
congé qu’il prenoit de ses enfans, représentant les a- 
dicus et les estroits embrassemens que nous donnons 
aus nostres en mourant, et vn effet de céte naturelle 
inclination qui rappelle en nostre souuenancc, en cé:e 
extrémité, les choses que nous auons heu les plus 
cherres pendant nostre vie? 

Pensons nous qu'Epicurus, qui, în mourant tor- 
menté, comme il dict, des extremes douleurs de la 
colique, auoit toute sa consolation en la beauté de sa 
doctrine, qu'il laissoit au monde, eut receu autant de 
contentement d’vn nombre d’enfans bien nais et bien 
esleués, s’il en eut eu, comme il faisoit de la produc- 
tion de ses riches escrits; et que, s'il eut esté au chois 
de laisser apres luy'vn enfant contrefaict et mal nay, 
ou vn liure sot et inepte, qu’il ne choisit plus tost, et 
non luy seulement, mais tout homme de pareille suffi- 
sance, d’encourir le premier mal’heur que l’autre? Ce 
seroit, a l'aduenture, impiété en sainct Augustin (pour 
exemple), si d’vn coté on luy proposoit d’enterrer ses 
cscrits, dequoy nostre religion reçoit vn si grand 
fruit, ou d'enterrer ses enfans, au cas qu’il en eut, s'il 
n’aimoit mieux enterrer ses enfans*. 11 est peu d’hom- 
mes amoureuz de la poésie qui ne se gratifiassent 
plus d’estre peres de l'Eneide que du plus beau garson 
de France 1 , et qui ne souffrisent plus aiséement 
l’vne perte que l’autre*. Il est malaisé acroire qu’Epa- 
minondas, qui se vantoit de laisser pour toute postérité 
des filles qui feroient vn iour honneur a leur pere 
(c’cstoicnt les deux nobles victoires qu'il auoit gaigné 

1 l r ulg. : « de Rome ». 

sur les Lacedemoniens), eut volontiers consentv a 
échanger celes la aus mieux nées et mieux coiffées 1 de 
toute la Grece; ou que Alexandre et Ca-sar ayent 
iamais souhaité d'estre priués de la grandeur de leurs 
glorieus faicts de guerre, pour la commodité * d’auoir 
des enfans et heritiers, quelques parfaictset accomplis 
qu’ils peussent 'être; voire ie fay grand doubte que 
Phidias, ou autre excellent statuere, aimat autant la 
conseruation et la durée de ses enfans naturels comme 
il feroit d'vnc image excellente qu’auec long trauail et 
estude il aurait parfaicte selon l’art. Et quant a ces 
passions vitieuses et furieuses qui ont eschaufTé quel- 
que fois les peres a l’amour de leurs filles, ou les meres 
enuers leurs fils, encore s’en trouue il de pareilles en 
céte autre sorte de parenté : tesmoing ce que les poètes 
recitent de Pygmalion, qu’ayant basty vne statue de 
femme de beauté singulière, il deuint si éperdument 
espris de l’amour forcené de ce sien ouurage qu’il 
falut qu'en faueur de sa rage 1 les Dieus la luy viui- 
fiassent : 

Tentatum mollescit ebur, positoque ri pore 
Subsedit digitis. 

1 Vulg. : « celles la aux plus gorgiascs ». 

* BC : « l’incommodité », mais Vulg. rétabli! « commodité ». 

* C : « puissent ». 

* BC : » race ». 

CHAPITRE NEVFIF.SMK. 

DES ARMES DES PARTHES. 

C'est vne façon vitieuse de la noblesse de nostre 
temps, et pleine de mollesse, de ne prendre les armes 
que sur le point d’vne extreme nécessité, et s’en des- 
charger aussi tost qu’il y a tant soit peu d’apparance 
que le danger soit esloigné; d'ou il suruient plusieurs 
desordres : car, chacun criant et courant a ses armes 
sur le point de la charge, les vns sont a lasser encore 
leur cuirasse, que leurs compaignons sont des-ia rom- 
pus. Nos peres donnoint leur salade, leur lance et leurs 
gantelctz a porter, et n’abandonoint le reste de leur 
équipage tant que la couruée duroit. Nos troupes sont 
a céte heure toutes troublées et difformés 1 par la con- 
fusion du bagage et des valets, qui ne peuucnt esloi- 
gner leurs maistres a cause de leurs armes*. Plusieurs 
nations vont encore et alloint anciennement a la 
guerre sans armes*, et ceux d’entre nous qui les mes- 
prisent n’empirent pour cela de guiere leur marché. 
S’il se voit quelqu’vn tué par le defaut d’vn harnois, 
il n’en est guiere moindre nombre que l’empeschement 
des armes a fait perdre, engagés soubs leur pesanteur, 
ou froissez et rompus, ou par vn contre-coup ! : car il 
semble, a la vérité, à voir la charge des nostres et leur 
espesseur, que nous ne cerchons qu'a nous deffendre 

1 Sic. — BC : u difformes », et Vulg. <• difformees », bien que 
les éditions de 1 588 et i5q5 donnent la leçon de BC. 

* BC aj. : « ou autrement ». 

et mettre a couuert Nous auons assez a faire a en 
soustenir le fais, sans nous empescher a autre chose, 
entrauez et contraints, sans mouuement et sans dispo- 
sition , comme si nous n’auions a combatre que du 
choq de la pesanteur * de nos armes s . Et a presant que 
nos mosquetaires sont en crédit, ie croy que l'on trou- 
uera quelque inuention de nous emmurer pour nous 
en garentir, et nous faire traîner a la guerre enfermez 
dans des bastions, comme ceus que les Romains fai- 
soient porter a leurs elephans. 

Céte humeur est bien esloignée de celle de Scipion 
surnommé Æmilianus, lequel accusa aigrement ses 
soldats de ce qu’ils auoint semé des chausse-trapes 
soubs l’eau, a l’endroit du fossé par ou ceus d’vne 
ville qu'il assiegeoit pouuoint faire des sorties sur luy : 
disant que ceus qui assailloient deuoient penser a en- 
treprendre, non pas a craindre*. 

Or, il n’est que la coustume qui nous rende insup- 
portable la charge de nos armes. 

L'husbergo in dosso haueano, e ielmo in testa, 

Dui di quelli guerrier, dei quali io canto-, 

Jfjé notte o di. doppo ch'entraro in questa 
Stanqa, gli haueano mai messi da canto; 

Chc facile a portar conte la resta 
Era lor, perché in vso l'auean tanto. 

* Les gens de pied Romains portoient, non seulement 
le morrion, l’espée et l’escu (car, quant aus armes, dit 


1 Vulg. modifie cette fin de phrase. 

’ Vulg. supp. : « sans nous empescher a autre chose", usans 
mouuement et sans disposition » et « de la pesanteur ». 

* liC aj. : u et comme si nous n'auions pas pareille obligation 
a deflèndre nos armes, comme elles ont a nous deffendre* ». 

1. *a 

Cicero, ils estoient si acoustumés a les porter qu’elles 
ne les empeschoicnt non plus que leurs membres*), 
mais quant et quant encore ce qu'il leur falloit de 
mengaille pour quinze iours, et certaine quantité de 
paus, pour faire leurs rempars*. Leur discipline mili- 
taire estoit beaucoup plus rude et plus austere * que la 
nostre : aussi produisoit elle de bien autres effects*. Ce 
trait est merueilleus a ce propos, qu’il fut reproché a 
vn soldat Lacedemonien qu’estant a l'expedition d’vne 
guerre on l'auoit veu soubs le couuert d’vne maison. 

Ils estoint si durcis a la peine que c’estoit honte d'estre 
veu soubs autre toict que celuy du ciel, quelque temps 
qu’il fit. Nous ne mènerions guiere loin nos gens a ce , 
pris la. 

Au demeurant, Marcellinus, homme nourry aus 
guerres Romaines, remerque curieusement la façon 
que les Parthes auoint de s’armer, et la remerque 
d’autant qu’elle estoit esloignée de la Romaine. Or, 
par ce qu’elle me semble bien fort aprochantc de la 
nostre, i’ay voulu retirer ce passage de son autheur, 
ayant pris autresfois la peine de dire bien amplement 
ce que ie sauoys sur la comparaison de nos armes aus 
armes Romaines. Mais ce lopin de mes brouillarts 
m’ayant esté dérobé, auec plusieurs autres, par vn 
homme qui me seruoit, ie ne le priueray point du 
profit qu’il en espere faire : aussi me seroit il bien 
malaysé de remascher deux fois vne mesme viande *. 

Ils auoint, dit il, des armes tissues en maniéré de 
petites plumes, qui n'empeschoint pas le mouuement 
de leur corps, et si estoint si fortes que noz dards reia- 

’ Vulg. supp. : o et plus austere ». 

1 Vulg. supp. tout ce passage, depuis « Or. par ce qu'elle... » 
jusqu'à « vne mesme viande ». 

lissoint venant a les hurter (ce sont les ‘ escaillcs dc- 
quoy noz ancestres auoint fort acoustumé de se seruir); 
et a * vn autre lieu : Hz auoint, dit-il, leurs cheuaux 
forts et roydes, couuertz de groz cuir, et eux estoint 
armez, de cap a pied, de grosses lames de fer rengées 
de tel artifice qu'a l’endroit des iointures des membres 
elles prestoint au mouuement ; on eust dit que c’es- 
toint des hommes de fer : car ilz auoint des acoutre- 
mens de teste si proprement assis, et representans au 
naturel la forme et parties du visage, qu’il n’y auoit 
moyen de les assener que par des petitz trous rondz 
qui respondoint a leurs yeus, leur donnant vn peu de 
lumière, et par des fentes qui estoint a l'endroit des 
nascaus, par ou ils prenoint assez malaisément ha- 
laine*. Voila vne description qui retire bien fort a 
l’equipage d’vn homme d’armes François a tout ses 
bardes. le veus dire encore ce mot pour la fin * : Plu- 
tarque dit que Demetrius fit faire, pour luy et pour 
Alcinus, le premier homme de guerre qui fut au près 
de luy, a chacun vn harnois complet du poids de six 
vingts liurcs, la ou les communs harnois n’en pesoint 
que soixante. 


CHAPITRE DIXIESME. 

DES LIVRES. 

le ne fay point de doute qu’il ne m'aduienne sou- 
uent de parler de choses qui sont ailleurs plus riche- 

' C : « ccs ». 

- BC : « en ». 

1 Vulff. supp. : <« le veus... la lin ». 

ment traitées chés les maistres du mestier, et plus 
véritablement. C’est icy purement l’essai de mes facul- 
tés naturelles, et nullement des acquises, et, qui me 
surprendra d’ignorance, il ne fera rien contre mov : 
car a peine respondroy ie a autruy de mes discours, 
qui ne m'en respons point a moy mesme, ny n’en suis 
satisfaict. Qui sera en ccrche de science, si la cerchc 
ou elle se loge. Il n’est rien dequoy ie face moins de 
profession : ce sont icy mes fantasies, par lesquelles 
ie ne tasche point a donner a cognoistre les choses, 
mais moy. Elles me seront a l’aduenture connues vn 
iour, ou l’ont autres-fois esté, selon que la fortune m’a 
peu porter sur les lieus ou elles estoint esclaircies ; 
mais i’ay vne mémoire qui n’a point dequoy conseruer 
trois iours la munition que ie luy auray donné en 
garde ’. Ainsi ie ne pleuuy nulle certitude, si ce n’est 
de faire connoistre ce que ie pense, et iusques a quel 
point monte, pour céte heure, la connoissance que i’ay 
de ce dequoy ie traicte. Qu'on ne s’atende point aus 
choses dequoy ie parle, mais a ma façon d’en parler et 
a la creance que i’en ay. Ce que ie desrobe d’autruy, 
ce n'est pas pour le faire mien : ie ne pretens icy nulle 
part que celle de raisonner et de iuger; le demeurant 
n’est pas de mon rolle. le n’y demande rien, sinon 
qu’on voie si i’ay sceu choisir ce qui ioignoit Juste- 
ment a mon propos. Et ce que ie cache par fois le nom 
de l'autheur, a escient, és choses que i’emprunte, c’est 
pour tenir en bride la legiereté de ceus qui s’entremet- 
tent de iuger de tout ce qui se présenté, et, n’ayans 
pas le nez capable de goûter les choses par elles mes- 
mes, s’arrestent au nom de l’ouurier et a son crédit. 

' Vulg. modifie cette phrase, et remanie tout ce qui suit, jusqu'à 
« Ciccron ou Aristote en moy », 

le veus qu’ils s'cschaudcnt a condamner Cicéron ou 
Aristote en moy*. De cecy suis ie tenu de respondre, 
si ie m’empesche moi mesme, s'il y a de la vanité et 
vice en mes discours, que ie ne sente point, ou que ie 
ne soye capable de sentir en me le représentant. Car 
il eschapc souuent des fautes a nos yeus; mais la ma- 
ladie du iugement consiste a ne les pouuoir aperceuoir 
lors qu'on les offre a sa veüe. La science et la vérité 
pcuueut loger chez nous sans iugement, et le iuge- 
ment y peut aussi estre sans elles : voire la rcconnois- 
sance de l’ignorance est vn des plus beaux et plus 
scurs tesmoignages de iugement que ie trouue. le n’ay 
point d’autre sergent de bande a ranger mes pièces que 
la fortune; a mesme que mes resueries se présentent, 
ie les entasse : tantost elles se pressent en foule; tan- 
tost elles se traînent a la fille. le veus qu’on voye mon 
pas naturel et ordinaire ainsi détraqué qu'il est. le 
me laisse aler comme ie me trouue : aussi ne sont ce 
pas icy articles de foy *, qu’il ne soit pas permis d’i- 
gnorer, et d'en parler casuellement et temerairement. 
le souhaiterais bien auoir plus parfaite intelligence 
des choses; mais ie ne la veus pas acheter si cher 
quelle couste. Mon dessein est de passer doucement, 
non laborieusement, ce qui me reste de vie. Il n’est 
rien pourquoy ie me vueille rompre la teste, non pas 
pour la science mesme, de quelque grand pris qu’elle 
soit. 

le ne cherche aux liures qu’a my donner du plaisir 
par vn honneste amusement; ou, si i’estudie, ie n’y 
cerche que la science qui traicte de la connoissance 
de moy mesmes, et qui m'instruise a bien mourir et a 

1 BC : « me» articles >le foy », et 1 ’ulg. ■ « matières ». 

bien viure*. Les difficultez, si i’en rencontre en lisant, 
ie n’en ronge pas mes ongles : ie les laisse la, apres 
leur auoir faict vne charge ou deux*. Si ce liurc me 
fasche, i’en prens vn autre, et ne m’y adonne qu'aus 
heures ou l’ennuy de rien faire commence a me saisir, 
le ne me prens guiere aus nouueaus, pour ce que les 
anciens me semblent plus tendus et plus roides, ny 
aus Grecs, par ce que mon iugemtfnt ne se satisfait 
pas d'vne moyenne intelligence *. 

Entre les liures simplement plaisans, ie trouue, des 
modernes, le Decameron de Boccace, Rabelays et les 
Baisers de Iean Second, s’il les faut loger sous ce 
tiltre, et, des siècles vn peu au dessus du nostre, 
l’Histoire Æthiopique*, dignesqu'on s’y amuse. Quant 
aus Amadis et telle sorte d'escrits, ils n’ont pas eu le 
crédit d’arrester seulement mon enfance. le diray en- 
core cecy, ou hardiment ou temerairement, que cétc 
vieille ame poisante ne se laisse plus chatouiller, non 
seulement a l’Arioste, mais encores au bon Ouide : sa 
facilité et ses inuentions, qui m’ont rauy autres- fois, 
a pleine m’entretiennent elles acéte heure. le dy libre- 
ment mon auis de toutes choses, voire et de celles 
qui surpassent a l’aduenture ma suffisance, et que ie 
ne tiens nullement estre de ma iurisdiction. Ce que 
i'en opine, ce n’est pas aussi pour establir la grandeur 
et mesure des choses, mais pour faire cognoistre la 
mesure et force de ma vetie. Quand ie me trouue dé- 
goûté de l’Axicche de Platon, comme d’vn ouurage 
sans nerfs et 5 sans force, eu esgard a vn tel autheur, 
mon iugement ne s’en croid pas. 11 n’est pas si vain 

' l'ulg. modifie celle fin de phrase. 

1 Vul". sttpp. : o et, des siècles... Æthiopique ». 

’ Vlilfi. snpp. : « sans nerfs et ». 

de s'opposer a l’authorité de tant d’autres meilleurs 
iugemens*, ni ne se donne temerairement la loy de les 
pouuoir accuser 1 : il s'en prend a soy mesmes, et se 
condamne, ou de s'arrester a l’escorce, ne pouuant pé- 
nétrer iusques au fons, ou de regarder la chose par 
quelque faus lustre; il se contente de se garentir seu- 
lement du trouble et du desreiglement. Quant a sa 
foiblesse, il la reconnoit volontiers. Il pense donner 
iuste interprétation aus aparences que son aprehen- 
sion luy présente, mais elles sont imbecilles et impar- 
faites. La plus part des fables d’Esope ont plusieurs 
sens et intelligences; ceus qui les mythologiscnt en 
choisissent quelque visage qui quadre bien a la fable : 
mais * c’est le premier visage et superficiel ; il y en a 
d’autres plus vifs, plus essentiels et internes, ausquels 
ilz n'ont sceu pénétrer. Voila comme i’en fay. 

Mais, pour suyure ma route, il m’a tousiours semblé 
qu'en la poésie Vergile, Lucrèce, Catulle et Horace 
tiennent de bien loing le premier reng; et notamment 
Vergile en ses Georgiques, que i’estime le plus plein 
et parfaict ouurage de la poésie; a la comparaison 
duquel on peut reconnoistre ayseement qu’il y a des 
endroits en l’Æneide ausquels l’autheur eut donné 
encore quelque tour de peigne, s’il en eut eu loisir*. 
I’ayme aussi Lucain et le pratique volontiers, non 
tant pour son stile (car il se laisse trop aller a céte 
affectation de pointes et subtilités de son temps’), 
mais pour sa valeur propre, et vérité de ses opinions 
et iugemens. Quant au bon Terence, la mignardise 
et les grâces du langage Latin, ie le trouue admirable 
a représenter au vif les mouuemens de l’amc et eondi- 

1 Vulg. supp. : « ni ne se... accuser ». 

! Viilp. supp. toute cette parenthèse. 

tion de nos meurs*; ie ne le puis lire si souuent que 
ie n’y trouue quelque beauté et grâce nouuelle. Ceus 
des temps voisins a Virgile se pleignent 1 dequoy 
aucuns lui comparoient Lucrèce, le suis d’opinion 
que c’est, a la vérité, vnc comparaison inégalé; mais 
i’ay bien a faire a me r'asseurer en céte creance quand 
ie me treuue attaché a quelque beau lieu de ceus de 
Lucrèce. S'ils se piquoient de ceste comparaison, que 
diroint ils de la bestise et stupidité barbaresque de 
ceus qui lui comparent a cet’ heure Arioste, et qu’en 
diroit Arioste lui mesme ? ’ l’estime que les anciens 
auroient * encore plus a se pleindre de ceux qui com- 
paroient Plaute a Terence* que de la comparaison de 
Lucrèce a Vergile. Pour l’estimation* de Terence*, il 
m’est souuent tombé en fantasie comme, en nostre 
temps, ceux qui se melent de faire des comédies (comme 
les Italiens qui y sont assez heureux) employent trois 
ou quatre argumens de celles de Terence ou de Plaute 
pour en faire vne des leurs. Ils entassent, en vnc seule 
comedie, cinq ou six contes de Boccace. Ce qui les 
faict ainsi se charger de matière, c’est la deffiance 
qu’ils ont de se pouuoir soutenir de leurs propres grâ- 
ces : il faut qu’ils trouuent vn corps ou s’appuier; et, 
n’ayant pas du leur assez dequoy nous arrester, ils 
veulent que le conte nous amuse. Il en va de mon 
autheur tout au contraire. Les perfections et beautés 
de sa façon de dire nous font perdre le goust de son 
subiect. Sa gentillesse et sa mignardise nous arrestent 
par tout. Il est partout si plaisant, 

' UC : « plcignoient ». 

* UC aj. : 

« O seclum insipiens et mfacetum. » 

1 HC. : a auoienl ». 

Liquidas puroque simillimus amni, 

et nous remplit tant l'ame de ses grâces que nous 
tuions la fin de son histoire *. Cete mesme considéra- 
tion me tire plus auant : ie voy que les bons et anciens 
poetes ont euité l'affectation et la recherche, non seu- 
lement des fantastiques eleuations Espagnoles et Pe- 
trarchistes, mais des pointes mesmes, plus douces et 
plus retenues, qui sont l’ornement de tous les ouurages 
poétiques des siècles suiuans. Si n'y a il homme au 
monde * qui les trouue a dire en ces anciens, et qui 
n’admire plus, sans comparaison, l’equale polissure 
et cette perpétuelle douceur et beauté fleurissante des 
Epigrammes de Catulle, que tous les esguillonsdequoi 
Martial esguise la quelie des siens. C’est céte mesme 
raison que ie disoy tantost, comme dit Martial mesme 
de soy : Minus illi ingenio laborandum fuit, in cuius 
locum materia successoral. Ces premiers la , sans 
s'esmouuoir et sans se picquer, se font assez sentir. Ils 
ont dequoy rire par tout; il ne faut pas qu’ils se cha- 
touillent : ceus cy ont besoing de secours estrangier. 
A mesure qu'ils ont moins d’esprit, il leur faut plus 
de corps*. Tout ainsi qu’en la dance, et en nos bals, 
i’ay remarqué que ces hommes de vile condition qui 
en tiennent escole, pour ne pouuoir représenter le 
port et la decence de nostre noblesse , en recompense 
de céte grâce qu’ils ne peuuent imiter *, cherchent a 
se recommander par des sauts périlleux et autres mou- 

' Vulg. modifie cette fin de phrase. 

* Vulg. modifie ce commencement de phrase. 

* Vulg. supp. : « en la danse et », « i’ay remarque que », et 
<■ en récompensé.... imiter », et modifie toute la suite de la 
phrase. 

uemcns étranges et batclercsques*; et comme i’ay veu 
aussi les badins excellens, ioüant leur rolle vêtus a 
leur ordinaire 1 et d’vne contenance commune, nous 
donner tout le plaisir qui se peut tirer de gens de leur 
metier : les aprentifs et qui ne sont de si haute leçon, 
il faut qu’ils s'enfarinent le visage, il leur faut trouuer 
des vestemens ridicules, des mouuemensetdes grima- 
ces pour nous apréter a rire. Céte mienne conception 
se reconnoit mieus qu’en toute autre lieu en la com- 
paraison de l’Æneide et du Furieus. Celui la, on le 
voit aller a tire d’aisle, d'vn vol haut et ferme, suiuant 
tousiours sa pointe; cetuy cy, voleter et sauteler de 
conte en conte, comme de branche en branche, ne se 
fiant a ses aisles que pour vne bien courte trauerse, 
et prendre pied a chasque bout de champ, de peur que 
l’haleine et la force luy faille : 

Excursusque breues tentât. 

Voila donc, quant a céte sorte de suiets, les autheurs 
qui me plaisent le plus. 

Quant a mon autre leçon, qui mesle vn peu plus de 
fruit au plaisir, par ou i'apprens a renger mes humeurs 
et mes conditions, les liures qui m'y seruent plus or- 
dinairement *, c’est Plutarque, depuis qu’il est Fran- 
çois, et Seneque. Ils ont tous deux céte notable commo- 
dité pour mon humeur, que la science que i’y cherche, 
elle y est traictée a pièces décousues, qui ne demandent 
pas l’obligation d’vn long trauail, dequoy ie suis in- 
capable : comme sont les Opuscules de Plutarque et 
les Epistrcs de Seneque, qui est la plus belle partie de 
ses escrits, et la plus profitable. Il ne faut pas grande 

1 Vulg. : « vcstus en leur a touts les iours ». 

* Vulg. supp. : « plus ordinairement ». 

entreprinse pour m’y mettre, et les quite ou il me 
plaît : car elles n’ont point de suite’ des vnes aus 
autres. Ces autheurs ont beaucoup de similitude d’o- 
pinions comme aussi leur fortune les fit naistre 
enuiron mesme siecle, tous deux précepteurs de deux 
Empereurs Romains, tous deus venus de pais estran- 
gier, tous deux riches et puissans. Leurs creances sont 
des meilleures de toute la philosophie, et traitées d’vne 
simple façon, et pertinente *. Plutarque est plus vni- 
forme et constant; Seneque, plus ondoyant et diuers. 
Cetuy-cy se peine, se roidit et se tend pour armer la 
vertu contre la foiblesse, la crainte et les vitieus appé- 
tits; l’autre semble n’estimer pas tant leur effort, et 
desdaigner d’en haster son pas et se mettre sur sa 
targue. Plutarque a les opinions Platoniques, douces 
et accommodables a la société ciuile; l’autre les a Stoi- 
ques et Epicurienes, plus esloignées de l'vsage com- 
mun, mais plus commodes et plus fermes. Il paroit en 
Seneque qu’il preste vn peu a la tirannie des Empereurs 
de son temps : car ie tiens pour certain que c'est d'vn 
iugement forcé qu’il condamne la cause de ces gene- 
reus meurtriers de Cæsar; Plutarque est libre par tout. 
Seneque est plein de pointes et saillies; Plutarque, de 
choses. Celuy la vous eschauffe plus et vous esmeut; 
cetuy cy vous contente dauantage et vous paie mieux*. 

Quant a Cicero, les ouurages qui me peuuent seruir 
chez luy a mon dessein, ce sont ceux qui traitent de 
nos meurs et réglés de nostre vie *. Mais, a confesser 
hardiment la vérité (car, puis qu’on a franchi les bar- 
rières de l’impudence, il n’y a plus de bride), sa façon 

' Vulg. modifie ce commencement de phrase. 

1 Vulg. modifie cette phrase. 

1 Vulg. modifie la fin de cette phrase. 

d'escrire me semble lasche et 1 ennuyeuse, et toute 
autre pareille façon : car ses préfacés, digressions, dé- 
finitions, partitions, étymologies consument la plus 
part de son ouurage ; ce qu’il y a de vif et de mouellc 
est estouffé par la longueur de ses apprêts. Si i’ay 
employé vne heure a le lire, qui est beaucoup pour 
mov, et que ie r’amentoiue ce que i’en ay tiré de suc 
et de substance, la plus part du temps, ie n’y treuue 
que du vent : car il n’est pas encor venu aus argumens 
qui seruent a son propos et aus raisons qui touchent 
proprement le neud que ie cherche. Pour moy, qui ne 
demande que a deuenir plus sage, non plus sçauant*, 
ces ordonnances logiciennes et Aristotéliques ne sont 
pas a propos. le veux qu’on vienne soudain au point : 
i’entens asses que c’est que mort et volupté, qu’on ne 
s’amuse pas a les anatomizer; ie cherche des raisons 
bonnes et fermes d’arriuée, qui m’instruisent a en sou- 
tenir l’effort; nv les subtilités grammairienes, ni l’in- 
genieuse contexture de parolles et d’argumentations 
n’i seruent. le veus des discours qui donnent la pre- 
mière charge dans le plus fort du doubte; les siens 
languissent autour du pot: ils sont bons pour l’escole, 
pour le barreau et pour le sermon, ou nous auons 
loisir de sommeiller, et sommes encore vn quart 
d’heure apres asses a temps pour rencontrer le fil du 
propos. 11 est besoing de parler ainsi aus iuges qu’on 
veut gaigner a tort ou a droit, aus enfans et au vul- 
gaire*. le ne veux pas qu’on emploie le temps a me 
rendre atantif, et qu’on me crie cinquante fois : « Or 
oyés! » a la ihodede nos Hcraus. Les Romains disoient 
en leur religion : Hoc âge; ce que nous disons : 


1 Vu Ig. supf. : « lasche et». 

Sursurn corda , a la nostre ' : ce sont autant de parolles 
perdues pour moy : i’y viens tout préparé des le logis. 
Il ne me faut point d’alechement, ny de sause; ie 
menge bien la viande toute crue; et, au lieu de m’e- 
guiser l’apetit par ces préparatoires et auant ieus, on 
me le lasse et affadit*. Les deux premiers, et Pline, et 
leurs semblables, ils n’ont point de hoc âge ; ils veu- 
lent auoir a faire a gens qui s’en soient auertis eux 
mesmes; ou, s'ils en ont, c’est vn hoc âge substantiel 
et qui a son corps a part. le voy aussi voulontiers ses 
Epitres, et notamment celles * ad Atticum, non seule- 
ment par ce qu'elles contienent vne tresample instruc- 
tion de l’histoire et affaires de son temps, mais beau- 
coup plus pour y découurir ses humeurs priuées. Car 
i’ay vne singulière curiosité, comme i’ay dit ailleurs, 
de connoistre l'ame et les internes iugemens de mes 
autheurs. 11 faut bien iuger leur suffisance, mais non 
pas leurs meurs, ny leurs opinions naifucs J , par cette 
monstre de leurs escrits qu’ils étaient au théâtre du 
monde. I’ay mille fois regretté que nous ayons perdu 
le liure que Brutus auoit escrit de la vertu : car il fait 
beau apprendre la théorique de ceux qui sçauent bien 
la practique. Mais, d'autant que c’est autre chose le 
presche que le prescheur, i’ayme bien autant voir 
Brutus ches Plutarque que ches luy mesme. le choi- 
siroy plustostde sçauoir au vray les deuis que Brutus 
tenoit en sa tente a quelqu’vn de ses priués amis, la 
veille d’vne bataille, que les propos qu'il tint le lende- 
main a son armée, et ce qu'il faisoit en son cabinet et 
en sa chambre, que ce qu’il faisoit emmy la place et 

1 BC supp. : u ce que... nostre », mais Vulg. le rétablit. 

! Vulg. supp. : a et notamment celles ». 

s Vulg. modifie ce commencement de phrase. 

au Sénat. Quant a Cicero, ie suis du jugement com- 
mun que, hors la science, il n’y auoit pas beaucoup 
d’excellence en luy : il estoit bon citoien, d’vne nature 
débonnaire, comme sont volontiers les hommes gras 
et gosseurs, comme il estoit, mais de lâcheté 1 et de 
vanité*, il en auoit, sans mentir, beaucoup. Et si ne 
sçay comment l’excuser d’auoir estimé sa poésie digne 
d'estre mise en lumière : ce n’est pas grande imperfec- 
tion que de mal faire des vers, mais c'est a luy faute 
de iugement de n’auoir pas senti combien ils estoient 
indignes de la gloire de son nom. Quant a son élo- 
quence, elle est du tout hors de comparaison : ie croy 
que iamais homme ne l’egalera. Si est ce qu’il n’a pas 
en cela franchi si net son aduantage comme Vergile a 
fait en la poésie : car, bien tost apres luy, il s’en est 
trouué qui l’ont pensé égaler et surmonter, quoy que 
ce fut a bien fauces enseignes; mais a Vergile, nul 
encore depuis lui n’a osé se comparer; et, a ce propos, 
i’en veux icy adiouter vne histoire *. Le ieune Cicero, 
qui n’a ressemblé son pere que de nom, commandant 
en Asie, il se trouua vn iour en sa table plusieurs 
estrangiers, et entre autres Cæstius, assis au bas bout, 
comme on se met souuent aux tables ouuertes des 
grans. Cicero s'informa qui il estoit a l’vn de ses 
gens, qui luy dit son nom. Mais, comme celuy qui 
songeoit ailleurs et qui oblioit ce qu’on luy respondoit, 
il le luy redemenda encore depuis deux ou trois fois. 
Le seruiteur, pour n’estre plus en peine de luy redire 
si souuent mesme chose, et pour le luy faire connoistre 
par quelque circonstance : « C’est, dict il, ce Cæstius 
de qui ori vous a dit qu'il ne faict pas grand estât de 

' Vutg. : u mollesse ». 

’ Vulg. supp. : « Si est ce... vne histoire ». 

l'eloquence de vostre pere au pris de la sienne. » Cicero, 
s’estant soudain picqué de cela, commanda qu’on em- 
poignât ce pauure Cæstius, et le lit tres-bien foeter en 
sa présence. Voila vn mal courtois hoste! Entre ceus 
mesmes qui ont estimé, toutes choses contées, céte 
sienne éloquence incomparable, il y en a eu qui n’ont 
pas laissé d'y remarquer des fautes : comme ce grand 
Brutus, son amy, il 1 disoit que c’estoit vne éloquence 
cassée et esrenée : fractam et elumbem. Les orateurs 
voisins de son siecle reprenoient aussi en luy ce curieux 
soing de certaine longue cadance au bout de ses clau- 
ses, et remerquoient ces mots : esse videatur, qu’il y 
emploie si souuent. Pour moy, i’aime mieux vne 
cadance qui tombe plus court, coupée en iambes. Si 
mêle il par fois bien rudement ses nombres, mais bien 
rarement; i’en ay remerqué ce lieu a mes aureilles : 
Ego vero me minus diu senem esse mallem, quant esse 
senem antequam essem. 

Les historiens sont le vray gibier de mon estude * : 
car ils sont plaisans et aysés, et, quant et quant, la 
considération des natures çt conditions de diuers hom- 
mes, les coutumes des nations differentes, c’est le vray 
suiect de la science morale *. Or ceux qui escriuent les 
vies, d'autant qu'ils s'amusent plus aus conseils qu’aus 
euenemens, plus a ce qui part du dedans qu’a ce qui 
arriue au dehors, ceus la me sont plus propres : voyla 
pourquoy, en toutes sortes, c’est mon homme que 
Plutarque. le recerche bien curieusement, non seule- 
ment les opinions et les raisons diuerses des philoso- 
phes anciens sur le suiect de mon entreprinse, et de 

’ Vulg. supp. : « il n. 

* Vulg. : a sont ma droictc balle ». 

* Vulg. modifie et développe cette phrase. 

toutes sectes : mais aussi leurs meurs, leurs fortunes et 
leur vie *. le suis bien marry que nous n’ayons vne 
douzaine de Laertius, ou qu’il ne se soit plus estandu *. 
En ce genre d’estude des histoires, il faut feuilleter, 
sans dictinction, toutes sortes d’autheurs, et viels et 
nouueaus, et barragouins et François, pour y appren- 
dre les choses dequoy diuersement ils traitent. Mais 
Cæsar seul me semble mériter qu’on l’estudie, non 
pour la science de l’histoire seulement, mais pour luy 
mesme , tant il a de perfection et d'excellence par 
dessus tous les autres, quoy que Saluste soit du nom- 
bre. Certes ie lis cet autheur auec vn peu plus de 
reuerence et de respect qu'on ne lit les humains ou- 
urages, tantost le considérant lui mesme par ses ac- 
tions, et le miracle de sa grandeur, tantost la pureté 
et inimitable polissure de son langage, qui a surpassé, 
non seulement tous les historiens, comme dit Cicero, 
mais, a mon aduis, Cicero mesme et toute la parlerie 
qui fut onques * : auec tant de syncerité en ses iuge- 
mens, parlant de ses ennemis mesmes, et tant de 
vérité, que, sauf les fauces couleurs dequoy il veut 
couurir sa mauuaise cause et l'ordure de sa pestilentc 
ambition, ie pense qu’en cela seul on y puisse trouuer 
a redire qu’il a esté trop espargnant a parler de soy : 
car tant de grandes choses ne peuuent pas auoir esté 
exécutées par luy qu’il n’y soit alé beaucoup plus du 
sien qu’il n’y en mect. 

l’aime les historiens, ou fort simples, ou excellens : 
les simples, qui n’ont point dequoy y mesler rien du 
leur, et qui n’y apportent que le soin et la diligence 
de ramasser tout ce qui vient a leur notice, et d’enre- 

1 Vulg. supp. cette phrase. 

* Vulg. supp. : u et toute... onques ». 

gistrer en 1 bonne foy toutes choses, sans chois et sans 
triage, nous laissant le iugement tout entier pour la 
cognoissance de la vérité. Tel est, entre autres, pour 
exemple, le bon Froissard, qui a marché en son entre- 
prise d’vne si franche naifueté qu’ayant faict vne faute 
il ne craint nullement de la reconnoistre et corriger 
en l'endroit ou il en a esté aduerty, et qui nous repré- 
sente la diuersité mesme des bruitz qui couroint, et 
les differens rapportz qu’on luv faisoit. C’est la matière 
de l’histoire nue et informe : chacun en peut faire son 
profit autant qu’il a d’entendement. Les bien excellens 
ont la suffisance de choisir ce qui est digne d’estre 
sceu ; sçauent trier, de deus raportz, celui qui est plus 
vray semblable; de la condition des Princes et de leurs 
humeurs, ilz en deuinent les conseilz, et leur attri- 
buent les paroles de mesme *. Ilz ont raison de prendre 
l’authoritéde regler nostre creance a la leur; mais certes 
cela n’appartient a guicres de gens. Ceus d'entredeux 
(qui est la plus commune façon), ceus la nous gastent 
tout: ils veulent nous mascher les morceaux; ils se 
donnent loy de iuger, et, par conséquent, d’incliner 
l’histoire a leur fantasie : car, depuis que le iugement 
pend d'vn costé, on ne se peut garder de contourner 
et de tordre la narration mesme a ce biais. Ils entre- 
prenent de choisir les choses dignes d’estre sçeues, et 
nous cachent souuent telle parolle, telle action priuée, 
qui nous instruiroit autant * que le reste; obmetent, 
pour choses incroiables, celles qu’ilz n’entendent pas, 
et, a l’auanture, encore telle chose pour ne la sçauoir 
dire en bon Latin ou François. Qu’ilz étaient hardi- 

1 BC : « a la ». 

* Vulg. : » les paroles conuenables ». 

s Vulf z. : « mieux ». 

ment leur éloquence et leur discours, qu’ils iugent a 
leur poste; mais qu’ils nous laissent aussi dequov 
iuger apres eux, et qu’ils n’alterent ny dispensent, par 
leurs racourcimens et par leurs chois, rien sur le corps 
de la matière, ains qu’il nous la r’enuoyent pure et 
entière en toutes ses dimentions. 

Ceux la sont aussi bien plus recommandables histo- 
riens qui connoissent les choses dequoy ils escriuent, 
ou pour auoir esté de la partie a les faire, ou priués 
auec ceus qui les ont conduites 1 : car, le plus souuent, 
on trie pour céte charge, et notamment en ces siècles 
icy, des personnes d’entre le vulgaire, pour céte seule 
considération de sçauoir bien parler, comme si nous 
cherchions d’y apprendre la grammaire, et eus ont 
raison, n’ayans esté gagés que pour cela, et n’aians 
mis en vente que le babil, de ne se soucier aussi prin- 
cipalement que de céte partie. Ainsi, a force beaus 
mots, ils nous vont patissant vne belle contexture des 
bruits qu’ils ramassent es carrefours des villes. Voyla 
pourquoy les seules certaines histoires sont celles qui 
ont esté escrites par ceux mesmes qui commandoient 
aus affaires, ou qui estoient participans a les conduire*: 
comme sont quasi toutes les Grecques et Romaines. 
Car, plusieurs tesmoings oculaires ayant escrit de 
mesme suiect, (comme il auenoit en ce temps la que 
la grandeur de la fortune estoit tousiours accompagnée 
du sçauoir *), s’il y a de la faute, elle doit estre mer- 
ueilleusement legierc sur vn d’accident 5 fort doub- 
teux. S’ils n’escriuoient de ce qu’ils auoient veu, ils 
auoient au moins cela que l'experience au manimant 

* Vulg. supp. le commencement de ce paragraphe. 

! Vulg. modifie ce passage. 

3 UC : « et sur vn accident ». 

de pareils affaires leur rendoit le iugement plus sain 1 : 
car que peut on esperer d’vn médecin escriuant de la 
guerre, ou d'vn escolier traictant les desseins des 
Princes? Si nous voulons remerquer la religion que 
les Romains auoient en cela, il n'en faut que cet 
exemple : Asinius Pollio trouuoit es histoires mesme 
de Cæsar quelque mesconte, en quoy il estoit tombé 
pour n’auoir peu auoir les yeus en tous les endroits de 
son armée, et en auoir creu les particuliers qui lui 
raportoient souuant des choses non assés vérifiées, ou 
bien pour n'auoir esté assés curieusement auerty par 
ses lieutenans des choses qu’ils auoient conduites en 
son absence. On peut voir par cet exemple si céte 
recherche de la vérité est délicate, qu’on ne se puisse 
pas fier d’vn combat a la science de celuv qui y a 
commandé, ny aus soldat/, de ce qui s'est passé près 
d’eus, si, a la mode d’vnc information iudiciaire, on 
ne confronte les tesmoins et reçoit les obiects ^ur la 
preuuc des pontifies de chaque accident. Vraiement la 
connoissancc que nous auons de nos affaires est bien 
plus lâche. Mais cecy a esté suffisamment traicté par 
Bodin, et selon ma conception. 

Pour subuenir vn peu a la trahison de ma mémoire 
et a son dctfaut si extrcme qu'il m’est aduenu plus 
d’vne fois de reprendre en main des • liures, comme 
nouueaus du tout et a moy inconus, que i'auoy leu 
curieusement quelques années au parauant et bar- 
bouillé de mes notes, i’ay pris en coustume, depuis 
quelque temps, d'adiouter au bout de ehasquc liure 
(ie dis de ceux desquelz ic ne me veux scruir qu’vne 

1 Vulg. supp. : « s’ils n'cscriuoient... plus sain •>. 

* C : « les n. 

fois), le temps auquel i'ay acheué de les 1 * lire, et le 
jugement que i'en ay retiré en gros, affin que cela me 
représente au moins l'air et l’idée * generale que 
i'auois conceu de l’autheur en le lisant. le veux iey 
transcrire aucunes de ces annotations. 

Voy-ci ce que ie mis, il y a enuiron dix ans, en mon 
Guichardin (car, quelque langue que parlent mes 
liures, ie leur parle en la mienne) : — Il est historiogra- 
phe diligent, et duquel, a mon auis, autant exactement 
que de nul autre, peut on 3 4 apprendre la vérité des 
affaires de son temps. Aussi, en la plus part, en a il 
esté acteur luy mesme, et en reng honnorable. 11 n’y 
a nulle apparence que, par haine, l'aueur ou vanité, 
il ait déguisé les choses, dequoy font foy les libres 
iugemens qu’il donne des grands, et notamment de 
ceus par lesquels il auoit esté auancé et emploié aus 
charges, comme du Pape Clement septiesme. Quant a 
la partie dequoy il semble se vouloir preualoir le 
plus, qui sont ses digressions et discours, il y en a de 
bons et enrichis de beaus traitz, mais il s’y est trop 
pieu : car, pour ne vouloir rien laisser a dire, ayant 
vn suiect si plain et ample, et a peu près infini, il en 
deuient lasche et enuieus *, et sentant vn peu au ca- 
quet scolastique. I’ay aussi remerqué ce cv, que, de 
tant d’ames et effeetz qu’il iuge, de tant de mouue- 
mens et conseilz, il n’en rapporte iamais vn seul a la 
vertu, religion et conscience, comme si ces parties la 
estoient du tout estaintes au monde; et, de toutes les 
actions, pour belles par apparence quelles soient 

1 HC : « le .1. 

* BC : « et idée ». 

5 BC : « on peut ». 

4 BC : « cnnuicux », mot que Vutg. supprime. 

à’eltes mesmes, il en reiete la cause a quelque occasion 
vitieuse. ou a quelque profit. Il est impossible d’ima- 
giner que, parmi cest infini nombre d'actions dequoy 
il iuge, il n’y en ait eu quelqu'vne produite par la 
voie de la raison : nulle corruption ne peut auoir saisi 
les hommes si vniuersellement que quelcun n’cscappe 
de la contagion. Cela me faict craindre qu’il y aye vn 
peu du vice de son goust, et que cela soit auenu de ce 
qu'il ayt estimé d'autruy selon sov. 

En mon Philippe de Comines, il y a ceci : — Vous y 
trouerrés le langage doux et agréable, d'vne naïfue 
simplicité: la narration pure, et en laquele la bonne 
foy de Tautheur reluit euidemment exempte de vanité, 
parlant de soy, et d'affection et d’enuie, parlant d’au- 
truy; ses discours et enhortemens accompagnez plus 
de bon zele et de vérité que d'aucune exquise suffi- 
sance, et tout par tout de l’authorité et grauité repré- 
sentant son homme de bon lieu et eleué aus grands 
affaires. 

Sur les Mémoires de monsieur du Bellay : — C'est 
tousiours plaisir de voir les choses escrites par ceus 
qui ont essayé comme il les faut conduire. Mais il ne 
se peut nier qu’il ne se découure euidemment en ces 
deux seigneurs icy vn grand dechet de la franchise et 
liberté d’escrirc qui reluit és anciens de leur sorte : 
comme au sire de Iouinuile, domestique de sainct 
Lx>ys, Eginard, Chancelier de Charlemaigne, et, de 
plus fresche mémoire, en Philippe de Comines. C'est 
ici plus tost vn plaide 1 pour le Roy François contre 
l’Empereur Charles V *, qu'vne histoire, le ne veus 
pas croire qu’ils ayent rien changé quant au gros du 

1 BC : « plaide »>. 

5 C : n cinquiesmc •». 

faict; mais Je contourner le iugement des euenemens, 
souuent contre raison, anostre auantage, et d’obmettre 
tout ce qu’il y a de chatouilleux en la vie de leur 
maistre, ils en font métier, tesmoing les recullemens 
de messieurs de Montmorency et de Brion qui y 
sont oubliés; voire le seul nom de madame d’ Estampes 
ne s’y trouue point. On peut couurir les actions sécré- 
tés; mais de taire ce que tout le monde sçait, et choses 
qui ont tiré des effects publiques et de telle consé- 
quence, c’est vn defaut inexcusable. Somme, pour 
auoir l'entiere connoissance du Roy François et des 
choses auenues de son temps, qu’on s’adresse ailleurs, 
si on m’en croit. Ce qu’on peut faire icy de profit, 
c’est par la déduction particulière des batailles et 
exploits de guerre ou ces gentilshommes se sont trou- 
ués, quelques paroles et actions priuées d'aucuns 
Princes de leur temps, et les pratiques et négociations 
conduites par le seigneur de Langeay, ou il y a tout 
plein de choses dignes d’estre scelles et des discours 
non vulgaires. 

1 Vulg. : a Biron », bien que les éditions de tSKX et tSy5 
portent : « Brion ». 

